open-index/open-wikipedia-markdown huggingface dataset:
ഡൂജിയാങ്യാനിലെ ജലസേചന സമ്പ്രദായം

ക്രിസ്തുവിനും 256 വർഷം മുൻപ് ചൈനയിലെ ക്വിങ് രാജവംശം രൂപംനൽകിയ ഒരു ജലസേചന പദ്ധതിയാണ് **ഡൂജിയാങ്യാനിലെ ജലസേചന ശൃംഖല**(ഇംഗ്ലീഷ്:**Dujiangyan irrigation system**). ചൈനയിൽ പോരടിക്കുന്ന നാടുകളുടെ കാലഘട്ടം(Warring States period of China) എന്നറിയപ്പെടുന്ന നാളുകളിലാണ് ഇത് സൃഷ്ടിച്ചത്. സിചുവാൻ പ്രവിശ്യയിലൂടെ ഒഴുകുന്ന മിൻ നദിയെ ആശ്രയിച്ചാണ് ഈ ജലസേചന പദ്ധതി സ്ഥിതിചെയ്യുന്നത്. 

ബി.സി256-ൽ നിർമിച്ച ഈ എഞ്ചിനീയറിങ് വിസ്മയം ഇന്നും കാര്യക്ഷമമായി പ്രവർത്തിക്കുന്നു.  5,300 ചതുരശ്ര കിലോമീറ്ററിനും അധികം പ്രദേശത്തേക്ക് ഈ ശൃംഖലയിലൂടെ ജലം എത്തുന്നുണ്ട്.2008ലെ സിചുവാൻ ഭൂചലനത്തെ തുടർന്ന് യുസ്സൂയി തീരത്തിന് കോട്ടം തട്ടിയിരിക്കുന്നു എന്ന റിപ്പോർട്ടുകൾ ആദ്യം ഉണ്ടായെങ്കിലും ഈ ജലസേചന പദ്ധതിക്ക് കാര്യമായ ക്ഷതം ഒന്നുംതന്നെ സംഭവിച്ചിരുന്നില്ല. 

പോരടിക്കുന്ന നാടുകളുടെ കാലഘട്ടത്തിൽ മിൻ നദീതീരങ്ങളിൽ താമസമുറപ്പിച്ചവർക്ക്  വർഷം തോറുമുണ്ടാകുന്ന വെള്ളപ്പൊക്കം മൂലം അത്യാപത്തുക്കൾ ഉണ്ടായിക്കൊണ്ടിരുന്നു.  മിൻ നദിയുമായി സംയോജിച്ച് ഈ ജലസേചനപദ്ധതി യാഥാർത്ഥ്യമാക്കിയതിനുശേഷം പിന്നീടൊരിക്കലും ഈ പ്രദേശത്ത് വെള്ളപ്പൊക്കം അനുഭവപെട്ടിട്ടില്ല. ഇത് സിചുവാനിനെ ചൈനയിലെ ഒരു പ്രധാന കാർഷിക സമ്പന്ന പ്രദേശമാക്കി മാറ്റി. അന്നത്തെ ഛിൻ ഗവർണ്ണറായിരുന്ന ലീ ബിങ് വെള്ളപ്പൊക്കത്തെക്കുറിച്ച് പഠിക്കുകയും സമീപത്തുള്ള പർവ്വതങ്ങളിൽനിന്നും ഉരുകിയെത്തുന്ന ജലമാണ് ഇതിന്റെ പ്രധാനകാരണം എന്ന് കണ്ടെത്തുകയും ചെയ്തു. മിങ് നദി ഷെങ്ദു സമതലത്തിലെത്തുമ്പോൾ പലപ്പോഴും കരകവിഞ്ഞൊഴുകിയിരുന്നു. പ്രാദേശിക കർഷകർക്കും ഇതുമൂലം ദുരിതമനുഭവിക്കേണ്ടി വന്നിരുന്നു. ലീ ബിങ് ഈ സമസ്യയ്ക്കുള്ള പരിഹാരമായി ഒരു പുതിയ പദ്ധതി മുന്നോട്ടുവെച്ചു. ആയിരക്കണക്കിന് മനുഷ്യരുടെ പ്രവർത്തനഫലമായാണ് ഇത് യാഥാർത്യമായത്.

## അവലംബം

വർഗ്ഗം:ചൈനയിലെ ലോകപൈതൃകകേന്ദ്രങ്ങൾ
വർഗ്ഗം:ചൈനയിലെ ദേശീയോദ്യാനങ്ങൾ
ചന്തിരൂർ ദിവാകരൻ

കളത്തിൽ മാക്കി ദിവാകരൻ എന്ന **ചന്തിരൂർ ദിവാകരൻ** മലയാളത്തിലെ കവിയും  നാടൻപാട്ട് രചയിതാവുമാണ്. 
## ജീവിതരേഖ

ആലപ്പുഴ ജില്ലയിലെ ചേർത്തല താലൂക്കിൽ ചന്തിരൂർ എന്ന ഗ്രാമത്തിൽ കളത്തിൽ മാക്കിയുടേയും കുറുംബയുടേയും മകനായി  1946ലാണ് അദ്ദേഹം ജനിച്ചത്. നന്നെ ചെറുപ്പത്തിൽതന്നെ കവിതകൾ എഴുതിത്തുടങ്ങിയിരുന്നു. പ്രീഡിഗ്രിയ്ക്ക് സംസ്കൃതപഠനം നടത്തിയ അദ്ദേഹം പിന്നീട് വിദ്വാൻ ജി. കുമാരൻ നായരുടെ കീഴിൽ മലയാള വിദ്വാൻ പഠനം 1973ൽ പൂർത്തിയാക്കി. 1980ൽ കേരള സ്റ്റേറ്റ് ഹൗസിങ് ബോർഡിൽ അസിസ്റ്റന്റ് ക്ലർക്കായി ജോലിയിൽ പ്രവേശിച്ചു. 2001ൽ അപ്പർ ഡിവിഷൻ ക്ലർക്കായി ജോലിയിൽ നിന്നും വിരമിച്ചു. 
## സാഹിത്യ ജീവിതം

നാടൻ പാട്ടുകൾ, നാടക ഗാനങ്ങൾ, വില്ലുപാട്ട് തുടങ്ങി പലവിധ സങ്കേതങ്ങളിൽ അദേഹം രചനകൾ നിർവഹിച്ചിട്ടുണ്ട്.
### കൃതികൾ

* രാധ - (1965)
* പറന്നുപോയ ഇണക്കുയിൽ - (1966)
* മത്സ്യഗന്ധി - (1968)
* ഷെരീഫ - (1969)
* ഉദയവും കാത്ത് - (1977)
* ആഴത്തിലൊടുങ്ങിയ ജീവിതങ്ങൾ - (1980)
* മദ്യ ദുരന്തം - (1982)
* കുടുംബിനി - (1990) (ചെറുകഥ)
* മുഴക്കുക പാഞ്ചജന്യം - (1991)
* ചാകര - (1994) (കുട്ടിക്കവിതകൾ)
* പകൽപ്പക്ഷിയുടെ ഗീതം - (1996)
* ദേശപുരാണം - (1996) (കുട്ടിക്കവിതകൾ)
* അരണി - (1999)
* പട്ടിണി തെയ്യം - (2003)
* ഉൽസവം - (2003) (കുട്ടിക്കവിതകൾ)
* വിഷാദപർവ്വം - (2004)
* വിശ്വകർമ്മകീർത്തനങ്ങൾ - (2007)
* ഇനിയെത്രദൂരം - (2008)
* മൗനനൊമ്പരം - (2011)
* കർണ്ണികാരം - (2013)


## പുരസ്കാരങ്ങൾ
*സമസ്ത കേരള സാഹിത്യ പരിഷത് പുരസ്കാരം
*പണ്ഡിറ്റ് കുറുപ്പൻ സാഹിത്യ പുരസ്കാരം
*അക്ഷയദീപ പുരസ്കാരം.
*അംബേദ്കർ പുരസ്കാരം

## അവലംബം


വർഗ്ഗം:കവികൾ - അപൂർണ്ണലേഖനങ്ങൾ
വർഗ്ഗം:മലയാളകവികൾ
വർഗ്ഗം:1946-ൽ ജനിച്ചവർ
നിലമ്പൂർ മണി

മലയാള നാടകവേദിയിലെ ഒരു നടനാണ് **നിലമ്പൂർ മണി**. അൻപതിലധികം നാടകങ്ങളിലായി 70-ലേറെ കഥാപാത്രങ്ങളെ അവതരിപ്പിച്ചിട്ടുണ്ട്. 

## ജീവിതരേഖ
ഏറനാട്ടിലെ ആദ്യത്തെ മുസ്‌ലിം അധ്യാപികയായ പാത്തുമ്മ ടീച്ചറുടെയും അധ്യാപകൻ കാരക്കാട്ടിൽ മുഹമ്മദിന്റെയും മകനായി 1953-ൽ ജനിച്ചു. അബ്ദുൾ റസാക്ക് എന്നാണ് യഥാർഥ പേര്. കേരളത്തിലെ 27 സമിതികളിൽ അഭിനയിച്ചിട്ടുണ്ട്. സംഗീതനാടക അക്കാദമിയുടെ പ്രൊഫഷണൽ നാടകമത്സരത്തിൽ *ഭക്തകവി പൂന്താനം* എന്ന നാടകത്തിലെ അഭിനയത്തിന് 2010 ൽ കേരള സംഗീത നാടക അക്കാദമിയുടെ മികച്ച നടനുള്ള പുരസ്കാരം ലഭിച്ചു. തിരുവനന്തപുരം അക്ഷരകലയുടെ ഈ നാടകത്തിൽ പൂന്താനത്തെയാണ് മണി അവതരിപ്പിച്ചത്.  കെ.ടി.മുഹമ്മദ്‌, എംടി, എൻ.എൻ.പിള്ള, ഇബ്രാഹിം വേങ്ങര, ശ്രീമൂലനഗരം വിജയൻ തുടങ്ങിയവർക്കൊപ്പം പ്രവർത്തിച്ചിട്ടുണ്ട്. പാലാ കമ്മ്യൂണിക്കേഷസിന്റെ *അയൽക്കൂട്ടം* എന്ന നാടകം 414 വേദികളിൽ അവതരിപ്പിച്ചു.

## പുരസ്കാരം
* കേരള സംഗീതനാടക അക്കാദമിയുടെ പ്രൊഫഷണൽ നാടകമത്സരത്തിൽ മികച്ച നടനുള്ള പുരസ്ക്കാരം.

## അവലംബം

വർഗ്ഗം:മലയാളനാടകനടന്മാർ
വർഗ്ഗം:1953-ൽ ജനിച്ചവർ
വർഗ്ഗം:മികച്ച നടനുള്ള കേരള സംഗീത നാടക അക്കാദമി പുരസ്കാരം ലഭിച്ചവർ
പി.ആർ. ശ്രീജേഷ്

അന്താരാഷ്ട്ര ഹോക്കി കളിക്കാരനും നിലവിൽ ഇന്ത്യയുടെ ഹോക്കി ടീമിന്റെ  ഗോൾകീപ്പറുമാണ് പറാട്ട് രവീന്ദ്രൻ ശ്രീജേഷ്              എന്ന **പി.ആർ. ശ്രീജേഷ്**. 2020 സമ്മർ ഒളിമ്പിക്സ് പുരുഷ ഫീൽഡ് ഹോക്കി ടൂർണമെന്റിൽ ഇന്ത്യൻ ദേശീയ ടീമിന്റെ വെങ്കല മെഡൽ നേട്ടത്തിൽ ശ്രീജേഷ് നിർണായക പങ്ക് വഹിച്ചു.

## ജീവചരിത്രം
എറണാകുളം ജില്ലയിലെ കിഴക്കമ്പലത്ത് പട്ടത്ത് രവീന്ദ്രന്റെ മകനായി 1986 മേയ് 8നു ജനിച്ചു. തിരുവനന്തപുരം ജി.വി. രാജ സ്പോർട്‌സ് സ്കൂളിലെ വിദ്യാർത്ഥിയായിരുന്നു. 2012 ലെ ലണ്ടൻ ഒളിമ്പിക്സിൽ പങ്കെടുത്ത ഇന്ത്യൻ ഹോക്കി ടീമിൽ അംഗവും 2016 ലെ റിയോ ഒളിമ്പിക്സിൽ ഇന്ത്യൻ ഹോക്കി ടീം ക്യാപ്റ്റനുമായിരുന്നു. മുൻ ലോങ്ജമ്പ് താരവും ആയുർവേദ ഡോക്ടറുമായ അനീഷ്യയാണ് ഭാര്യ.
## ആദ്യകാല ജീവിതം
കിഴക്കമ്പലം സെന്റ് ആന്റണീസ് എൽ.പി.എസിലും സെന്റ് ജോസഫ്‌സ് സ്കൂളിലുമായിരുന്നു ആദ്യകാല വിദ്യാഭ്യാസ ജീവിതം.കൃഷിക്കാരനായ അച്ഛൻ പി.ആർ രവീന്ദ്രനെ സഹായിക്കുവാൻ പാടം ഉഴാനും കൊയ്യാനും മെതിക്കാനുമൊക്കെ ശ്രീജേഷ് ഒപ്പം കൂടുമായിരുന്നു. 2000 ൽ ആണ് ശ്രീജേഷ് ജി.വി.രാജ സ്കൂളിലെത്തുന്നത്. അത്ലറ്റിക് വിഭാഗത്തിലാണ് ശ്രീജേഷ് ജി.വി. രാജയിൽ പ്രവേശിച്ചതെങ്കിലും പിന്നീട് ഹോക്കി ഗോളിയായി തെരഞ്ഞെടുക്കപ്പെട്ടതോടെ ദേശീയതലത്തിൽ കളിക്കാനായി

## പുരസ്കാരങ്ങൾ
*പത്മശ്രീ (2017)
*അർജുന പുരസ്കാരം(2015)
*പത്മഭൂഷൻ (2025)

## അവലംബം


വർഗ്ഗം:ഇന്ത്യൻ ഹോക്കി കളിക്കാർ
വർഗ്ഗം:അർജ്ജുന പുരസ്കാരം ലഭിച്ച മലയാളികൾ
വർഗ്ഗം:1986-ൽ ജനിച്ചവർ
വർഗ്ഗം:മേയ് 8-ന് ജനിച്ചവർ
വർഗ്ഗം:ഇന്ത്യയ്ക്ക് വേണ്ടി ഏഷ്യൻ ഗെയിംസ് സ്വർണമെഡൽ നേടിയവർ
രണ്ടു മൈക്രോ നോവലുകൾ

thumb|right
സുരേഷ് കീഴില്ലം എഴുതിയ രണ്ടു ചെറു നോവലുകളുടെ സമാഹാരം. കലാകൗമുദി പ്രസിദ്ധികരണമായ സ്‌നേഹിതയിൽ പ്രസിദ്ധീകരിച്ച പുഴ ഒഴുകുമ്പോൾ, മംഗളം വാരികയിൽ പ്രസിദ്ധീകരിച്ച അയൽവീട്ടിലെ സ്ത്രീ എന്നിവയാണ് ഈ നോവലുകൾ.
കോതമംഗലം സൈകതം ബുക്‌സാണ് പ്രസാധകർ. എം.ആർ വിബന്റെ കവർ ചിത്രം.
ചൈനീസ് വ്യാളി നൃത്തം

ചൈനീസ്  പാരമ്പര്യട്ടിലുള്ള ഒരു തനതു ന്രിട്ടരൂപമാണിത് .സിംഹ നൃത്തം പോലെ ഉത്സവ കാലത്താണ് ഇത് പ്രധാനമായും  കാണപ്പെടുക .വ്യാളിയുടെ പിന്തുടര്ച്ച  എന്നും ഇതിനു പേരുണ്ട് .മറ്റൊരു മിറ്റ്  ഇത് ചൈന ക്കാരെ കൃഷിയും വയ്ധ്യവും പഠിപ്പിച്ച ശേന്നോന്ഗ് രാജാവുമായി ബന്ധപെട്ടടാനെന്നാണ് 

പുഴയുടെ ആത്മാവിന്റെ സൂചകമായി പലപ്പോളും ഈ ന്രിട്ട രൂപം ചിട്രീകരിക്കപെടരുന്ദ് .ചൈനീസ് പുതുവത്സര ആഖോഷങ്ങളുടെ പ്രധാന ആകര്ഷനമാണ്  വ്യാളി നൃത്തം .വ്യളികളുടെ ചരിത്ര പ്രാധാന്യം ഈ നൃത്തം വിളിചോധുന്നു 

നല്ല ഭാവിയും നന്മയും ജനങ്ങൾക്ക്‌ നല്കുന്നവരാന് വ്യാളി എന്നാണ് ചൈനീസ് വിശ്വാസം ഇതവരുടെ സമഗ്ര പുരോഗതിക്കും ഉതകുന്ന ശക്തി ആണ് .കാണാൻ ഭീകര രൂപയ് എങ്കിലും  ആ രൂപമാകം ചൈനയുടെ ചരിട്രട്ടിൽ വ്യളിക്ക് ഈ പ്രാധാന്യം കൊടുത്തത് 

ബുദ്ധ മതത്തിന്റെ വളര്ച്ചയോടനുബന്ധിച്ചു ഇന്ത്യയില ആണ്  സിംഹ നൃത്തം  ആരംഭിച്ചത് .എന്നാൽ വ്യാളി നൃത്തം ആരംഭിച്ചടകട്ടെ  ചൈനയിലും  ഹാൻ ചക്രവര്തിമാരുടെ കാലത്തു കൊയ്ത്തു കാല ഉത്സവമായി പിരവിയെടുട്ടടാകം ഇതെന്നാണ് വിശ്വാസം .വ്യാളി ആധാരനീയതയുടെ പ്രറ്റീകമനു രാജാക്കാൻ മാര് അവരെ വിശേഷിപ്പിച്ചിരുന്നത് വ്യാളി എന്നാണ് 

പ്രത്യേക പരിശീലനം ലഭിച്ചവർ മാത്രമേ ഇത് ചെയ്യരുല്ല് ഒരു വലിയ വ്യാളി രൂപത്തെ ചാലിപിക്കുക എന്നതാണ് അവരുടെ ജോലി കംബുകളിലുള്ള ഈ വ്യാളി രൂപം പണ്ട് ടാടിയിലായിരുന്നു ഉണ്ടാക്കിയിരുന്നത് എന്നാൽ ഇന്ന് കാണാം കുറഞ്ഞ വസ്തുക്കള ഇതിനായി ഉപയോഗിക്കുന്നു തലയും വാലും നന്നായി അലങ്കരിചിട്ടുന്റാകും 2 0 മീറ്റർ  മുതൽ 7 0 മീറ്റർ വരെ ഉള്ള വ്യാളികൾ ഉണ്ട് ഒന്പത് മുതൽ പതിനഞ്ചു ന്ഭാഗങ്ങളിൽ വരെ ദ്രഗാൻ കാണപ്പെടാം ഉണ്ടാകുന്നവരുടെ കഴിവും ശേഷിയും അനുസരിച്ച് വ്യളിക്കും മാറ്റങ്ങൾ ഉണ്ടാകുന്നു ചരിത്രം അനുസരിച്ച് വ്യാളി ന്രിട്ടട്ടിനു പല വഴികള ഉണ്ട്  പ്രത്യേകിച്ചു നിറത്തിന്റെ  പച്ച വലിയ വിളവെടുപ്പും മഞ്ഞ സാമ്രജ്യട്ടെയും സ്വര്ണ വരണം വളര്ച്ചയും ചുമല ആകംശയെയും സൂചിപികുന്നു 

ചെണ്ടയുടെ താളം വ്യാളി ന്രിടട്ടിൽ പര്ധാനമാണ് അതാണ് തലയെ മറ്റു ഭാഗങ്ങളുമായി ഒന്നിച്ചു പോകുവാൻ സഹായികുന്നത് പലപ്പോളും തലക്ക് മാത്രം ആകടെഷം 1 കിലോയോളം ഭാരം ഉണ്ട് .ഇപ്പോൾ വ്യാളി നൃത്തം പലയിടങ്ങളിലും ഒരു മത്സരമാണ്  ഇട്ടരം മത്സരങ്ങളിൽ പാരംബര്യട്ടിലും അതികമായി ചലന വീഗതിനാണ് പ്രാധാന്യം 

ഇരട്ട വ്യാളി നൃത്തം ചുരുക്കമായി വടക്കാൻ ചൈനയിൽ കണ്ടുവരാറുണ്ട് അവിടങ്ങളിൽ രണ്ടു കൂട്ടം ആളുകള് വ്യലിയുമയി ബന്ധപെട്ടിരികുന്നു ഒന്പത് എന്നാ സന്ഘയ്യ്‌ ഈ ന്രിട്ടട്ടിൽ വളരെ പ്രാധാന്യം ഉണ്ട് .പങ്ങേടുക്കുന്നവർക്കനുസരിച്ചു ചലനങ്ങളിൽ വെത്യാസം വന്നു കാണാറുണ്ട് മേഘ ഗുഹ .നിധി കുംഭം തുടങ്ങിയവ ചില പാരമ്പര്യ ന്രിട്ട രീതികൾ ആണ് 

തിരമാല പോലെ ആണ് വ്യാളിയുടെ ചലനം ബാക്കി ചലനങ്ങളെല്ലാം അംഗങ്ങളുടെ അഭിരുചിക്ക് വിട്ടു കൊടുത്തിരിക്കുന്നു അടിസ്ഥാന ചലനങ്ങള വളരെ ലളിതമാണ് എന്നാൽ മത്സരത്തിനു സജ്ജമാകുവാൻ വളരെ വലിയ പ്രയത്നം ആവശ്യമാണ്‌  പലപ്പോളും ചൈനീസ് ഇംഗ്ലീഷ്  സാഹിട്യട്ടിന്റെ വിശേയമാകരുന്ദ് ഈ ന്രിട്ട

**വിവര ഷെഖരനം** 

http://en.wikipedia.org/wiki/Dragon_dance

വർഗ്ഗം:നൃത്തങ്ങൾ
അമ്മ ദൈവം

അമ്മ ദൈവം എന്ന വാക്ക് മാതൃത്വം, ഊർവ്വരത, സൃഷ്ടി, ഭൂമി എന്നിവയെ പ്രതിനിധാനം ചെയ്യുന്ന ദൈവ സങ്കല്പത്തെക്കുറിക്കുന്നു. വളരെ മുൻപു മുതൽ ഇന്നോളം ലോകത്തിൻറെ വിവിധ ഭാഗങ്ങളിൽ അമ്മ ദൈവ സങ്കല്പം നിലനിന്നു വരുന്നു. ഭാരതത്തിലെ ശാക്തേയ സങ്കൽപ്പവും; "ആദിപരാശക്തി" എന്ന പരമാത്മദേവിയും അതിന്റെ ത്രിഗുണ ഭാവങ്ങൾ ആയ മഹാകാളി, മഹാലക്ഷ്മി, മഹാസരസ്വതി എന്നിവർ ഇതിന് ഉദാഹരണമാണ്. സ്ത്രീയാണ് സൃഷ്ടിയുടെ അടിസ്ഥാനം എന്ന സങ്കൽപ്പത്തിൽ നിന്നാണ് ശാക്തേയർ കാളീ ആരാധന സ്വീകരിച്ചതെങ്കിലും പിന്നീടത് പാർവതിയുടെ (ദുർഗ്ഗ) പര്യായമായി തീരുകയായിരുന്നു.

## പ്രാചീന ശിലായുഗബിംബങ്ങൾ
പ്രാചീന ശിലായുഗ പര്യവേക്ഷണങൾക്കിടയിൽ ചെറിയ, സ്ത്രൈണ വിഗ്രഹങ്ങൾ ലഭിച്ചിട്ടുണ്ട്.BCE 24000- 22000നും ഇടയിൽ നിർമ്മിക്കപ്പെട്ടു എന്നു കണക്കാക്കപ്പെടുന്ന വിലൻഡോർഫിലെ വീനസ്, ശില്പം ആണ് അവയിൽ ഏറ്റവും പ്രസിദ്ധം. ചില ചരിത്രകാരന്മാർ ഇവ മറ്റ് ആവശ്യാർത്ഥം ഉണ്ടാക്കിയതാകാം എന്നു കരുതുന്നുണ്ടെങ്കിലും മറ്റ് ചിലർ ഇവ മാതൃദൈവ സങ്കൽപ്പത്തെ പ്രതിനിധാനം ചെയ്യുന്നവയാണെന്ന് അഭിപ്രായപ്പെടുന്നു.

## നവീനശിലായുഗ ബിംബങ്ങൾ

File:MotherGoddessFertility.JPG|മണ്ണിൽ നിർമ്മിച്ച നവീനശിലായുഗ സ്ത്രീ പ്രതിമ Cucuteni-Trypillian culture,BCE 5500-2750യിൽ എന്നു കണക്കാക്കപ്പെടുന്നു.
File:Brooklyn NY Nov-2005 0023 7.jpg|"ബേഡ് ലേഡി" ഈജിപ്റ്റിലെ നവീന ശിലായുഗ മൺപ്രതിമ, BCE 3500-3400യിൽ എന്നു കണക്കാക്കപ്പെടുന്നു.

മാതൃദൈവ സങ്കൽപ്പവുമായ് ബന്ധപ്പെട്ടത് എന്നു കരുതപ്പെടുന്ന വ്യത്യസ്ത നവീനശിലായുഗബിംബങ്ങൾ കണ്ടെത്തിയിട്ടുണ്ട്. മാനവ രാശിക്ക് ഇന്നു ലഭ്യമായതിൽ ഏറ്റവും പുരാതനമയ സാഹിത്യ ഗ്രന്ഥമായ ഋഗ്വേദാദി ഗ്രന്ഥങ്ങളിൽ ഈശ്വരനെ മാതാവ്, ദേവീ, പൃഥ്വി മുതലായ വാക്കുകളാൽ സംബൊധന ചെയ്യുന്നുണ്ട്

## മാതൃദൈവാരാധന വിവിധപ്രദേശങ്ങളിൽ
### ഇന്ത്യ
സിന്ധു നദീതട സംസ്കാരത്തിൽ മാതൃദൈവാരാധന നിലനിന്നിരുന്നതായ് ചില ചരിത്രകാരന്മാർ വിലയിരുത്തുന്നു. ഈശ്വരനെ മാതൃരൂപിയായ് സങ്കൽപ്പിക്കുന്ന ശക്ത്യാരാധന ഇന്ത്യയിൽ പ്രാചീന കാലം മുതൽക്കേ നിലനിന്നിരുന്നു.. 
## അവലംബം

വർഗ്ഗം:ദൈവശാസ്ത്രം
ജ്യൂജ്ജായ്ഗൗ

ചൈനയിലെ സിചുവാൻ പ്രവിശ്യയിൽ സ്ഥിതിചെയ്യുന്ന ഒരു ദേശീയോദ്യാനവും സംരക്ഷിത പ്രദേശവുമാണ് **ജ്യൂജ്ജായ്ഗൗ താഴ്വര**(ചൈനീസ്:九寨沟; ഇംഗ്ലീഷ്: **Jiuzhaigou Valley** ). തിബറ്റൻ പീഠഭൂമിയുടെ അരികിലായുള്ള മിൻ പർവ്വതനിരയുടെ ഒരു ഭാഗമാണ് ഈ താഴ്വര. ഇതിന് 72,000ഹെക്ടറിലും അധികം വിസ്തൃതിയുണ്ട്. 2,000 മുതൽ 4,500മീറ്റർ വരെയാണ് ഈ പ്രദേശത്തിന് സമുദ്രനിരപ്പിൽനിന്നുമുള്ള ഉയരവ്യത്യാസം.

1992-ൽ ജ്യൂജ്ജായ്ഗൗ താഴ്വരയെ യുനെസ്കോ ലോകപൈതൃകപട്ടികയിൽ ഉൾപ്പെടുത്തി. 1997-ൽ ഈ പ്രദേശത്തിന് അന്തർദേശീയ സംരക്ഷിത ജൈവമണ്ഡലം(World Biosphere Reserve) എന്ന പദവിയും ലഭിച്ചു.

പ്രകൃതിസൗന്ദര്യത്തിന്റെ കാര്യത്തിലും പേരുകേട്ടതാണ് ഈ പ്രദേശം. കാൽസൈറ്റിന്റെ നിക്ഷേപം മൂലം വർണ്ണാഭമായ തടാകങ്ങൾ ഇവിടത്തെ ഒരു പ്രത്യേകതയാണ്. നിരവധി തട്ടുകളിലായുള്ള വെള്ളച്ചാട്ടങ്ങളും, മഞ്ഞുമൂടിയ പർവ്വതങ്ങളും, ഹരിതാഭമായ വനങ്ങളുമെല്ലാം ചേർന്ന് ജ്യൂജ്ജായ്ഗോവിനെ ചൈനയിലെ ഒരു പ്രധാന വിനോദസഞ്ചാരകേന്ദ്രമാക്കുന്നു.

## അവലംബം

വർഗ്ഗം:ചൈനയിലെ വിനോദസഞ്ചാരകേന്ദ്രങ്ങൾ
വർഗ്ഗം:ചൈനയിലെ ലോകപൈതൃകകേന്ദ്രങ്ങൾ

വർഗ്ഗം:താഴ്‌വരകൾ
ആർജന്റീനോ തടാകം

അർജന്റീനയിലെ ഏറ്റവും വലിയ തടാകമാണ് **ലാഗോ ആർജന്റീനോ**. അർജന്റീനയിലെ സാന്താക്രൂസിലെ പാറ്റഗോണിയൻ പ്രവിശ്യയിലാണ് ഈ ശുദ്ധജല തടാകം സ്ഥിതി ചെയ്യുന്നത്.

വർഗ്ഗം:അർജന്റീനയിലെ തടാകങ്ങൾ
## ചിത്രശാല

File:Panorámica del Lago Argentino, desde la ciudad de El Calafate.jpg|   

File:LakeArgentino.jpg|   

File:Lago Argentino.jpg|  



## അവലംബം
ലോസ് ഗ്ലേസിയേഴ്സ് നാഷണൽ പാർക്ക്

അർജന്റീനയിലെ പാറ്റഗോണിയ പ്രദേശത്തെ സാന്താക്രൂസ് പ്രവിശ്യയിലെ ദേശീയ പാർക്കാണ് **ഗ്ലേസിയേഴ്സ് പാർക്ക്**. 4,459 ചതുരശ്ര കിലോമീറ്റർ ആണ് വിസ്തീർണം. 1981 ൽ പാർക്കിനെ യുനെസ്കോ ലോകപൈതൃകകേന്ദ്രമായി പ്രഖ്യാപിച്ചു. ഹിമാനികളുടെ വൻപരപ്പാണിത്. 1937 ൽ ദേശീയോദ്യാനമായി അംഗീകരിക്കപ്പെട്ട ഗ്ലേസിയേഴ്സ് അർജന്റീനയിലെ വലിയ രണ്ടാമത്തെ പാർക്കാണ്. അന്റാർട്ടിക്കയിലേതു കഴിഞ്ഞാൽ ലോകത്തിലെ വലിയ മഞ്ഞുമലകൾ ഇവിടെയാണുള്ളത്. 47 ഹിമാനികളുള്ള ആൻഡീസ് പർവ്വതനിരയുടെ കൂറ്റൻ മഞ്ഞുതൊപ്പിയാണ് ഈ പാർക്ക്. ഈ മഞ്ഞുമലകളിൽ 13 എണ്ണം മാത്രമേ അറ്റ്‍ലാന്റിക് സമുദ്രത്തിൽ എത്തുന്നുള്ളൂ. ലോകത്തിലെ മറ്റു മഞ്ഞുമലകളൊക്കെ കടൽനിരപ്പിൽ നിന്നും 2,500 മീറ്ററിൽ തുടങ്ങുമ്പോൾ ഇത് 1,500 മീറ്ററിലാണ് ആരംഭിക്കുന്നത്. രണ്ടു ഭാഗങ്ങളായി പാർക്കിനെ വേർതിരിക്കാം. ഒന്നിൽ ആർജന്റീനോ തടാകവും മറുപാതിയിൽ വിയദ്മ തടാകവുമാണ്. ഈ രണ്ടു തടാകങ്ങളും കൂടിയാണ് സാന്താക്രൂസ് നദിക്ക് ജലമെത്തിക്കുന്നത്. ഇവിടെ ആയിരത്തിലധികം പക്ഷിജാതികളുണ്ട്. മഞ്ഞിനും പാറ്റഗോണിയൻ പുൽക്കാടിനുമിടയിൽ ഫലഭൂയിഷ്ഠമായ ഒരു വനമുണ്ട്. എന്നാലും മഞ്ഞുമലകളാണ് ടൂറിസ്റ്റ് ആകർഷണം.
## ചിത്രശാല

File:SantaCruz-LosGlaciares-P2150249b.jpg|Iceberg at Lake Argentino's northern arm
Image:Iceberg Argentino lake.jpg|Iceberg floating in the Argentino Lake near the Upsala Glacier
Image:SantaCruz-CerroTorre-FitzRoyP2140126b-closeup.jpg|Aerial view of Cerro Torre (left) and Mount Fitz Roy
Image:SantaCruz-Spegazzini-CaidaAnimation.gif|Part of the 100 meter wall of the Spegazzini glacier falling
Image:Lago Argentina from space.jpg|Partial satellite view of the park
File:The patagonian ice field is situated in Los Glaciales National Park, Argentina..jpg|The Viedma Glacier flowing into Lake Viedma (NASA)


## അവലംബം

വർഗ്ഗം: യുനെസ്കോ ലോകപൈതൃകസ്ഥാനങ്ങൾ
വർഗ്ഗം:അർജന്റീനയിലെ ദേശീയോദ്യാനങ്ങൾ
അപുത്രയം

പ്രശസ്ത്ര ചലച്ചിത്രകാരനായ സത്യജിത്ത് റേ, 1955-59 കാലഘട്ടങ്ങളിൽ സംവിധാനം ചെയ്ത ബംഗാളി ചലച്ചിത്രത്രയമാണ് **അപുത്രയം** എന്നറിയപ്പെടുന്നത്. *പഥേർ പാഞ്ചാലി (പാതയുടെ പാട്ട്)*, *അപരാജിതോ (പരാജയം ആറിയാത്തവൻ)*, *അപുർസൻസാർ (അപുവിന്റെ ലോകം)* എന്നിവയാണ് ആ ചലച്ചിത്രങ്ങൾ.ബിഭൂതിഭൂഷൺ ബന്ദോപാധ്യായ്യുടെ രണ്ട് നോവലുകളെ, പഥേർ പാഞ്ചാലി യെയും അപരാജിതോയെയും,  ആസ്പദമാക്കിയാണ് മൂന്നു ചലച്ചിത്രങ്ങളും സംവിധാനം ചെയ്തിരിക്കുന്നത്.
ചെറിയബജറ്റിൽ,നിർമ്മിക്കപ്പെട്ട മൂന്ന് ചിത്രങ്ങളും അഭൂതപൂർവമായ വിജയവും നിരൂപകപ്രശംസയും നേടി.

1950-ൽ കപ്പലിൽ ലണ്ടനിൽ നിന്നും ഇന്ത്യയിലേക്ക് യാത്രചെയ്യവേയാണ് റേ, ബിഭൂതിഭൂഷൺ ബന്ദോപാധ്യായയുടെ പഥേർ പാഞ്ചാലിക്ക് ചലച്ചിത്രരൂപം നൽകാൻ പദ്ധതിയിടുന്നത്. ഇന്ത്യയിൽ എത്തിയ ശേഷം നിരവധി നിർമാതാക്കളെ സമീപിച്ചെങ്കിലും ആരും സാമ്പത്തിക സഹായം നൽകാൻ തയ്യാറാവാത്തതിനാൽ തന്റെ ചില സ്വകാര്യശേഖരങ്ങൾ വിറ്റും,കടംവാങ്ങിയുമൊക്കെ റേയ്ക്കുതന്നെ അതിന്റെ പണം കണ്ടത്തേണ്ടി വന്നു. അതിനിടയിൽ തന്റെ സുഹൃത്തുക്കളായ സുബ്രതോമിത്രയെയും ബൻസിചന്ദ്രഗുപ്തയെയും തന്റെ ചലച്ചിത്രത്തോട് സഹകരിപ്പിക്കാൻ അദ്ദേഹത്തിനു കഴിഞ്ഞു. 1952 ഒക്ടോബർ 27ന്ആണ് പഥേർ പാഞ്ചാലിയുടെ ചിത്രീകരണം ആരംഭിച്ചത്. സാമ്പത്തികബുദ്ധിമുട്ടുകളാൽ ചിത്രീകരണം നീണ്ടു പോയി. ചലച്ചിത്രനിർമ്മാണം ഉപേക്ഷിക്കെണ്ടിവരുമെന്ന ഘട്ടത്തിൽ പശ്ചിമ ബംഗാൾ സർക്കാർ ചിത്രം നിർമ്മിക്കാമെന്നേറ്റു. പക്ഷേ റേയ്ക്ക് ചിത്രത്തിന്റെ അവകാശങ്ങൾ സർക്കാരിന് എഴുതി നൽകേണ്ടിവന്നു. പിന്നീട് പഥേർ പാഞ്ചാലി മികച്ചചിത്രത്തിനുള്ള രാഷ്ട്രപതിയുടെ സ്വർണമെഡൽ നേടിയപ്പോൾ റേയെ ചടങ്ങിന് ക്ഷണിച്ചിരുന്നില്ല, ഒരു സർക്കാർ ഉദ്യോഗസ്തനാണ് പുരസ്കാരം ഏറ്റുവാങ്ങിയത്.അത് വൻപ്രതിഷേധങ്ങൾക്ക് ഇടയാക്കുകയും ചെയ്തു.

വർഗ്ഗം:സത്യജിത് റേ സം‌വിധാനം ചെയ്ത ചിത്രങ്ങൾ
വർഗ്ഗം:ചലച്ചിത്രത്രയങ്ങൾ
ബാമിയാനിലെ ബുദ്ധപ്രതിമകൾ

മദ്ധ്യ അഫ്ഘാനിസ്ഥാനിലെ ഹസാരജാത് മേഖലയിലുള്ള ബാമിയൻ താഴ്വരയിൽ പാറയ്ക്കുള്ളിൽ നിർമ്മിച്ചിട്ടുള്ള ബുദ്ധന്റെ രണ്ടൂ കൂറ്റൻ പ്രതിമകളാണ് **ബാമിയാനിലെ ബുദ്ധപ്രതിമകൾ** (പേർഷ്യൻ: – *but hay-e bamiyan*). ആറാം നൂറ്റാണ്ടിൽ നിർമ്മിക്കപ്പെട്ട ഇവ ഗാന്ധാരകലയുടെ ഉത്തമോദാഹരണങ്ങളാണ്.. കാബൂളിന് 230 കിലോമീറ്റർ വടക്കു പടിഞ്ഞാറുള്ള മലനിരപ്രദേശമായ ബാമിയാനിലാണ് ഒരു ചെങ്കുത്തായ വശത്ത് നില്ക്കുന്ന രൂപത്തിലുള്ള ഈ പ്രാചീനബുദ്ധശില്പങ്ങൾ നിലനിന്നിരുന്നത്. ഗ്രീക്ക്, ബുദ്ധശില്പങ്ങളുടെ മിശ്രണമായിരുന്നു ഇത്. അഫ്ഗാനിസ്ഥാനുമായി ചൈനയെയും ഇന്ത്യയെയും തമ്മിൽ ബന്ധിപ്പിക്കുന്ന പുരാതന കച്ചവടപാതയായ സിൽക്ക് റൂട്ടിലാണ് അവയുടെ സ്ഥാനം. 2001 മാർച്ചിൽ താലിബാൻ ഭരണകൂടത്തിന്റെ ഉത്തരവു പ്രകാരം ഈ രണ്ടു പ്രതിമകളും നശിപ്പിക്കപ്പെട്ടു. പ്രതിമകളിൽ കിഴക്കുവശത്തുള്ളത് 55 മീറ്റർ ഉയരമുള്ളതായിരുന്നു. ലോകത്തിലെ തന്നെ ഏറ്റവും വലിയ പ്രതിമയായിരുന്നിരിക്കണം ഇത്. ഈ പ്രതിമ നിന്നിടത്തു നിന്ന് ഏതാണ്ട് 1500 മീറ്റർ പടിഞ്ഞാറു മാറിയാണ് 38 മീറ്റർ ഉയരമുണ്ടായിരുന്ന രണ്ടാമത്തെ പ്രതിമ നിലനിന്നിരുന്നത്.

പണ്ട് ഈ പ്രതിമകൾ മനോഹരമായ ചിത്രപ്പണികൾ കൊണ്ട് അലങ്കരിച്ചിട്ടുണ്ടായിരുന്നു എന്നു കരുതുന്നു. പ്രതിമകൾ നിലനിൽക്കുന്ന ഗുഹകളുടെ ചുമരിലും ചിത്രാലങ്കാരം ഉണ്ടായിരുന്നു. ചെറിയ ബുദ്ധപ്രതിമയിലെ അലങ്കാരം 6/7 നൂറ്റാണ്ടിലെ ഇറാനിലെ സസാനിയൻ രീതിയിലാണ്. എന്നാൽ വലിയ ബുദ്ധപ്രതിമയിലെ അലങ്കാരങ്ങൾ ഇന്ത്യൻ രീതിയിലുള്ളതാണ്. ചിത്രപ്പണികളിൽ നിന്നും പ്രതിമകളുടെ കാലം നിർണയിക്കാൻ സാധിച്ചിട്ടില്ലെങ്കിലും 632-ആം ആണ്ടിലെ ഷ്വാൻ സാങിന്റെ സന്ദർശനവേളയിൽ ഈ പ്രതിമകൾ രണ്ടും ഇവിടെ ഉണ്ടായിരുന്നതായി അദ്ദേഹം രേഖപ്പെടുത്തിയിട്ടുണ്ട്.

## അവലംബം

വർഗ്ഗം:അഫ്ഗാനിസ്താന്റെ ചരിത്രം
വർഗ്ഗം: യുനെസ്കോ ലോകപൈതൃകസ്ഥാനങ്ങൾ
വർഗ്ഗം:ബുദ്ധപ്രതിമകൾ
ലാ പാസ്

ലോകത്തെ ഏറ്റവും ഉയരത്തിലുള്ള തലസ്ഥാനനഗരമാണ് ബൊളീവിയയുടെ തലസ്ഥാനമായ ലാ പാസ്. സ്വർണകൃഷിയിടം എന്നർത്ഥമുള്ള ചുക്കിയാപു എന്നും അറിയപ്പെടുന്നു. സമുദ്രനിരപ്പിൽ നിന്നും 1181 അടി (3600 മീറ്റർ) ഉയരത്തിൽ ചോക്കിയാപു നദിയുടെ താഴ്വരയിലാണ് നഗരം സ്ഥിതി ചെയ്യുന്നത്. 1548 ൽ അലോൺഡോ ഡി മെൻഡോസയെന്ന സ്പെയിൻകാരനാണ് നഗരം സ്ഥാപിച്ചത്. ലാ പാസിൽ നിന്ന് യുങ്ഗാസിലേക്കുള്ള റോഡ് 'ലോകത്തെ ഏറ്റവും ആപൽക്കരമായ പാത'യായി വിലയിരുത്തപ്പെടുന്നു.
## അവംലംബം

വർഗ്ഗം:ലാറ്റിനമേരിക്കയിലെ തലസ്ഥാനങ്ങൾ
വർഗ്ഗം:ബൊളീവിയ
വർഗ്ഗം:ബൊളീവിയയിലെ നഗരങ്ങൾ
അർച്ചന ബൻസാരെ

ഹിന്ദി ഭാഷയിലെ ഒരു കവിയാണ്   **അർച്ചന ബെൻസാരെ**. കേന്ദ്ര സാഹിത്യ അക്കാദമി  35 വയസ്സിനു താഴയുള്ള എഴുത്തുകാർക്കു നൽകുന്ന യുവ പുരസ്കാരം നേടിയിട്ടുണ്ട്. 
## കൃതികൾ
*കുച്ഛ് ബൂധി ഉദാസ് ഔരതേം(കവിത)
## പുരസ്കാരങ്ങൾ
*കേന്ദ്ര സാഹിത്യ അക്കാദമിയുടെ യുവ പുരസ്കാരം (2013)
## അവലംബം


വർഗ്ഗം:ഹിന്ദി കവികൾ
വർഗ്ഗം:കേന്ദ്ര സാഹിത്യ അക്കാദമിയുടെ യുവസാഹിത്യ പുരസ്‌കാരം ലഭിച്ചവർ
അനുശീലൻ സമിതി

ഇരുപതാം നൂറ്റാണ്ടിന്റെ ആദ്യമൂന്നുദശകങ്ങളിൽ ബംഗാളിലാകമാനം വേരുറപ്പിച്ച ഒരു വിപ്ലവപ്രസ്ഥാനമായിരുന്നു **അനുശീലൻസമിതി**.1902 ൽ പ്രമഥ് നാഥ് മിത്രയാണ് ഈ സംഘടനയ്ക്ക് രൂപം നൽകിയത്. അനുശീലൻസമിതിയെ  ഭാരതത്തിലെ സംഘടിത സ്വഭാവമുള്ള ആദ്യകാല സമരപ്രസ്ഥാനങ്ങളിൽ ഒന്നായി കരുതപ്പെടുന്നുണ്ട്. കൊൽക്കത്തയും,ധാക്കയുമായിരുന്നു ഈ പ്രസ്ഥാനത്തിന്റെ പ്രധാന ശക്തികേന്ദ്രങ്ങൾ.ബ്രിട്ടീഷ് അധിനിവേശത്തിനെതിരേ സായുധസമരമാർഗ്ഗമാണ് ഈ സംഘടന അവലംബിച്ചിരുന്നത്. 
കൂടാതെ അംഗങ്ങളെ തിരഞ്ഞെടുത്ത് വിദേശത്ത് പരിശീലനത്തിനയയ്ക്കുകയും ചെയ്തിരുന്നു.

## അവലംബം

വർഗ്ഗം:ഇന്ത്യൻ സ്വാതന്ത്ര്യസമരം
കണ്ടച്ചിറ

കൊല്ലം ജില്ലയിലെ പനയം ഗ്രാമപഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് **കണ്ടച്ചിറ**. ഇത് പഞ്ചായത്തിന്റെ തെക്ക്-അഷ്ടമുടിക്കായലിന്റെ-കണ്ടച്ചിറമുടിയുടെ വടക്കേകരയിൽ  സ്ഥിതിചെയ്യുന്നു. ശ്രീനാരായണ ഗുരുവിന്റെ ഒരു പ്രധാന പ്രവർത്തന മേഖലയായിരുന്നു ഇവിടം.

## സാംസ്കാരിക കേന്ദ്രങ്ങൾ
;കണ്ടച്ചിറ സംയോജന സ്മാരക ഗ്രന്ഥശാല
1936-ൽ രൂപീകരിച്ചു. 1948 ൽ പ്രവർത്തനം ആരംഭിക്കുകയും 1956 ൽ പുനർനിർമ്മാണം നടത്തുകയും ചെയ്തു. കൊല്ലം ജില്ലയിലെ ഏറ്റവും പുരാതനവും പെരിനാട്-പനയം പഞ്ചായത്തുകളിലെ ഏറ്റവും വലുതുമായ ഗ്രന്ഥശാലയാണിത്‌

ആകാശ വാണി അപ്പു സ്പോർട്സ് ക്ലബ്‌, സമദർശി സാംസ്കാരിക വേദി, *ശ്രീനാരായണ ഗുരുകുലം* ( കെ കെ കരുണാകരൻ1972 ൽ  സ്ഥാപിച്ചു ) തുടങ്ങിയ സാംസ്കാരിക പ്രസ്ഥാനങ്ങളും 
പ്രധാന വിദ്യാഭ്യാസ സ്ഥാപനമായ   ശ്രീനാരായണ സ്മാരക യു പി സ്കൂളും  അമ്പതാം നമ്പർ കയർ സഹകരണ സംഘം, കാർഷിക സഹകരണ സംഘം എന്നിവയും കണ്ടച്ചിറയിൽ  പ്രവർത്തിക്കുന്നു. 

## ഭൗതികസൗകര്യങ്ങൾ
താന്നിക്കമുക്കാണു കണ്ടചിറയിലെ പ്രധാന മാർക്കറ്റ്.
കൊല്ലം ജില്ലയിലെ പ്രധാന കയർവ്യവസായ മേഖലയാണ് കണ്ടച്ചിറ.

## ആരാധനാലയങ്ങൾ
; ക്രൈസ്തവദേവാലയം
1632-ൽ കണ്ടചിറയിലെ പള്ളിക്കടവ് കായൽക്കരയിൽ മാർതോമാശ്ലീഹായുടെ ഒരു റോമൻ കത്തോലിക്കാ ദേവാലയം സ്ഥാപിക്കപ്പെട്ടു. 1661 -ൽ പോർച്ചുഗീസ്സുകാരും പ്രദേശവാസ്സികളുമായുണ്ടായ  ലഹളയിൽ തകർക്കപ്പെട്ടു. 1669- ൽ കണ്ടച്ചിറ കായലിന്റെ തെക്കേക്കരയിൽ  പുനർനിർമ്മിക്കുന്നതിനു  ശബരിയാർ ഔസ്സേപ്പ് നേതൃത്വം നൽകി. സഭാവിഭജനതിൽ ലത്തീൻ പള്ളിയായിതീർന്നു. 1975- ൽ വിശുദ്ധ ഗീവർഗീസ്സിന്റെ പള്ളി പി തോമസ്‌  സ്ഥാപിച്ചു.

;ഹൈന്ദവക്ഷേത്രം
കണ്ടച്ചിറ കായൽക്കരയിലെ മാട്ടേൽ ശ്രീ വേണു ഗോപാല നിലയം ക്ഷേത്രം പത്മനാഭൻ നിർമിച്ചു. ഇവിടുത്തെ ഉത്സവം *കായൽപ്പൂര*മെന്നു അറിയപ്പെടുന്നു. 

; ഇസ്ലാമികാരാധനാലയം
കണ്ടചിറയിലെ ജുമാ മസ്ജിദ് താന്നിക്കമുക്ക് മാർക്കറ്റിനു സമീപം സ്ഥിതി ചെയ്യുന്നു.

## എത്തിച്ചേരാൻ
കൊല്ലം നഗരത്തിൽ നിന്നും ഏഴു കിലോ മീറ്റർ കുണ്ടറക്ക് പോകുന്ന വഴിയെ യാത്ര ചെയ്താൽ എത്തിച്ചേരാം.
കണ്ടച്ചിറ കായലിനു കുറുകെയുള്ള പാലം  കണ്ടച്ചിറയെയും കിളികൊല്ലൂർ, ചാത്തിനാംകുളം   പ്രദേശങ്ങളെയും   തമ്മിൽ  ബന്ധിപ്പിക്കുന്നു. "കണ്ടച്ചിറ ചീപ്പ്" എന്നാണു ഈ പാലം  അറിയപ്പെടുന്നത്.  1943 -ൽ കണ്ടച്ചിറ സ്റ്റീഫൻ എന്ന സ്വാതന്ത്ര്യസമര നേതാവാണ്‌ കണ്ടച്ചിറചീപ്പ് നിർമിച്ചത്. കൊല്ലത്തേക്കുള്ള റെയിൽവേ പാത  കണ്ടച്ചിറയിലൂടെ കടന്നുപോകുന്നു.  സമീപത്തുള്ള റെയിൽവേസ്റ്റേഷൻ പെരിനാടാണ്.
## ശ്രദ്ധേയരായ വ്യക്തിത്വങ്ങൾ
* ഡോ. ജെ. അലക്സാണ്ടർ  ഐ എ എസ്.,
* പ്രൊഫ.ഡോ.കണ്ടച്ചിറ ബാബു (S N C ,Kollam ),
* കണ്ടച്ചിറ സ്റ്റീഫൻ ( സ്വാതന്ത്ര്യ സമര സേനാനി ),
* കണ്ടച്ചിറ വിശ്വനാഥൻ ( കാഥികൻ ),
* കടവൂർ ബാലൻ ( കാഥികൻ ),
* ജോൺസൺ നസ്സറത്ത് (തെക്കതിൽ എൻ  ജോൺ ),
* പഴവിള  രമേശൻ ( കവി ),
* ഷാജി എൻ. കരുൺ ( ചലച്ചിത്ര സംവിധായകൻ ),   
* പ്രൊഫ. കെ.ജി. നടരാജൻ K P S C മെമ്പർ, 
തുടങ്ങി വിവിധമേഖലകളിൽ പ്രശസ്തരായ ധാരാളം വ്യക്തികളുള്ള  നാടാണ് കണ്ടച്ചിറ

## അവലംബം

## പുറത്തേക്കുള്ള കണ്ണികൾ

വർഗ്ഗം:കൊല്ലം ജില്ലയിലെ ഗ്രാമങ്ങൾ
ഝാൻസി റാണി റെജിമെന്റ്

ഏഷ്യയിലെ ആദ്യത്തെ വനിതാസൈനിക റെജിമെന്റാണ് ഐ.എൻ.എയുടെ ഭാഗമായിരുന്ന **ഝാൻസി റാണി റെജിമെന്റ്**.ക്യാപ്റ്റൻ ലക്ഷ്മി സ്വാമിനാഥൻ ആയിരുന്നു ഈ സൈനിക വിഭാഗത്തിന്റെ മേധാവി. ഈ വനിതാസേന 1943 ഒക്ടോബർ മുതൽ 1945 മേയ് മാസം വരെ സജീവമായിരുന്നു. പ്രധാന പരിശീലനക്യാമ്പുകൾ റങ്കൂണിലും,സിംഗപ്പൂരിലും പിന്നീട് ബാങ്കോക്കിലും പ്രവർത്തിക്കുകയുണ്ടായി.

ഏകദേശം ആയിരത്തിൽപ്പരം സൈനികരും *ചാന്ദ് ബീബി നഴ്സിങ് കോർപ്സ്* എന്ന സേവനവിഭാഗവും ഇതിന്റെ കീഴിൽ ഉണ്ടായിരുന്നു. ഇംഫാലിലൂടെയുള്ള സൈനികനീക്കത്തിൽ നിന്നും  ഐ.എൻ.എ. പിൻവാങ്ങിയതോടെ റെജിമെന്റ് പിരിച്ചുവിട്ടു.

## അവലംബം

## പുറംകണ്ണികൾ
*The Women's Regiment. National Archives of Singapore .

വർഗ്ഗം:സ്വാതന്ത്ര്യസമരം
വർഗ്ഗം:ഇന്ത്യൻ നാഷണൽ ആർമിയുടെ സൈനിക യൂണിറ്റുകളും രൂപകല്പനകളും
വിജയൻ വി. നായർ

മലയാളനാടക ചലച്ചിത്രവേദികളിലെ ഒരു നടനാണ് **വിജയൻ വി. നായർ**. 38 വർഷത്തിലധികമായി അമച്വർ നാടകവേദിയിൽ പ്രവർത്തിക്കുന്നു. ചില നാടകങ്ങളും സംവിധാനം ചെയ്തിട്ടുണ്ട്. 35-ലധികം ചലച്ചിത്രങ്ങളിലും ചില സീരിയലുകളിലും അഭിനയിച്ചിട്ടുണ്ട്.

## നാടകവേദി
150-ലധികം നാടകങ്ങളിൽ അഭിനയിച്ചിട്ടുണ്ട്. *യൂത്ത്* എന്ന സംഘടനയിലൂടെ നാടകരംഗത്തെത്തി. തുടർന്ന് കെ.ആർ. മോഹൻദാസിന്റെ 'അണിയറ' എന്ന സമിതിൽ പ്രവേശിച്ചു. കെ.പി.എ.സി.യുടെ 'അധിനിവേശം', സംഗമം തിയറ്റേഴ്‌സിന്റെ 'ക്ഷണിക്കുന്നു കുടുംബസമേതം' എന്നീ നാടകങ്ങൾ സംവിധാനം ചെയ്തു. *കളിയൊരുക്കം* എന്നപേരിൽ തിയേറ്റർ ട്രൂപ്പ് അവതരിപ്പിക്കുന്നുണ്ട്.

*പകർന്നാട്ടം* എന്ന നാടകത്തിലെ അഭിനയത്തിന് 2000-ത്തിൽ നാടകാഭിനയത്തിനുള്ള സംസ്ഥാന പുരസ്കാരം ലഭിച്ചിട്ടുണ്ട്. നാലുവയസ്സുള്ള കുട്ടി മുതൽ 120 വയസ്സായ വൃദ്ധൻ വരെയുള്ള ഒമ്പതുവേഷങ്ങൾ ഈ നാടകത്തിൽ അവതരിപ്പിച്ചിരുന്നു.

## ചലച്ചിത്രരംഗം
മേലേവാര്യത്തെ മാലാഖക്കുട്ടികൾ' എന്ന ചിത്രത്തിലാണ് ആദ്യമായി അഭിനയിച്ചത്. പിന്നീട് ഗോവ അടൂർ ഗോപാലകൃഷ്ണന്റെ 'നിഴൽക്കുത്ത്' എന്നീ ചിത്രങ്ങളിൽ അഭിനയിച്ചു. ചിത്രത്തിൽ ഒരു ഗ്രാമീണന്റെ വേഷം അവതരിപ്പിച്ചു. *പാലേരി മാണിക്യം* എന്ന ചിത്രത്തിലെ 'കുന്നുമ്മൽ വേലായുധൻ' എന്ന കഥാപാത്രത്തെ അവതരിപ്പിച്ചിട്ടുണ്ട്.

## നാടകങ്ങൾ
* പകർന്നാട്ടം (2000)
* അധിനിവേശം
* ക്ഷണിക്കുന്നു കുടുംബസമേതം
* ഇന്നേടത്ത് ഇന്നവൻ
* ശങ്കരൻ ശവാസനത്തിൽ

## ചലച്ചിത്രങ്ങൾ
* മേലേവാര്യത്തെ മാലാഖക്കുട്ടികൾ
* ഗോവ
* നിഴൽക്കുത്ത്
* അന്യർ
* തന്മാത്ര
* സൈലന്റ് പ്ലീസ്
* ഗുൽമോഹർ
* പാലേരി മാണിക്യം ഒരു പാതിരാക്കൊലപാതകത്തിന്റെ കഥ
* ബാക്ക്‌വാട്ടേഴ്‌സ്
* മകരമഞ്ഞ്

## പുരസ്കാരം
* നാടകാഭിനയത്തിനുള്ള സംസ്ഥാന അവാർഡ് - നാടകം:*പകർന്നാട്ടം* (2000)

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:മലയാളനാടകനടന്മാർ
വർഗ്ഗം:മലയാളചലച്ചിത്രനടന്മാർ
വർഗ്ഗം:മികച്ച നടനുള്ള കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:മലയാളനാടകസംവിധായകർ
ലെഷാനിലെ ബൃഹത് ബുദ്ധൻ

ചൈനയിലെ താങ് രാജവംശത്തിന്റെ ഭരണകാലത്ത് നിർമിച്ച ഒരു ഭീമാകാര ശിലപമാണ് **ലെഷാനിലെ ബൃഹത് ബുദ്ധൻ** (ചൈനീസ്: 乐山大佛; ഇംഗ്ലീഷ്: **Leshan Giant Buddha**)എന്ന് അറിയപ്പെടുന്നത്. സിചുവാൻ പ്രവിശ്യയുടെ തെക്കുഭാഗത്ത്മിൻ നദിക്ക് അഭിമുഖമായിയാണ് ഈ ശിലപം സ്ഥിതിചെയ്യുന്നത്. മിൻ നദിയുടെ സമീപത്തുള്ള പർവ്വതശിലയിൽ കൊത്തിയെടുത്താണ് ഈ ബൃഹത് ശിലപ്ം നിർമിച്ചിരിക്കുന്നത്. ലോകത്തിലെതന്നെ 'കല്ലിൽ തീർത്ത' ഏറ്റവും വലിയ ബുദ്ധപ്രതിമായാണ് ലെഷാനിലെ ബൃഹത് ബുദ്ധൻ.

ലെഷാനിലെ ബൃഹത് ബുദ്ധനെയും അതോടൊപ്പം എമയ് പർവ്വതത്തേയും യുനെസ്കോ 1996-ൽ ലോകപൈതൃക പട്ടികയിൽ ഉൾപ്പെടുത്തി. 2008-ൽ സിചുവാനിലുണ്ടായ ഭൂചലനത്തിലും ഈ നിർമിതിക്ക് കോട്ടമൊന്നും തട്ടിയില്ല.

## അവലംബം

## പുറത്തേക്കുള്ള കണ്ണികൾ

*യുനെസ്കോ
*കൂടുതൽ വിവരങ്ങൾ 
*Leshan Grand Buddha - Da Fo

വർഗ്ഗം:ചൈനയിലെ വിനോദസഞ്ചാരകേന്ദ്രങ്ങൾ
വർഗ്ഗം:ചൈനയിലെ ലോകപൈതൃകകേന്ദ്രങ്ങൾ
വർഗ്ഗം:ബുദ്ധപ്രതിമകൾ
ലാക്കൂർ ആനന്ദ

കന്നഡ ഭാഷയിലെ ഒരു കവിയും എഴുത്തുകാരനുമാണ്   **ലാക്കൂർ ആനന്ദ **. കേന്ദ്ര സാഹിത്യ അക്കാദമി  35 വയസ്സിനു താഴയുള്ള എഴുത്തുകാർക്കു നൽകുന്ന യുവ പുരസ്കാരം നേടിയിട്ടുണ്ട്. 
## കൃതികൾ
*ബതവദേയഗദ രസീതി (Batavadeyagada Raseethi) - കവിത
## പുരസ്കാരങ്ങൾ
*കേന്ദ്ര സാഹിത്യ അക്കാദമിയുടെ യുവ പുരസ്കാരം (2013)
## അവലംബം


വർഗ്ഗം:കേന്ദ്ര സാഹിത്യ അക്കാദമിയുടെ യുവസാഹിത്യ പുരസ്‌കാരം ലഭിച്ചവർ
വർഗ്ഗം:കന്നഡ കവികൾ
ജാനിസ്‌പാരിയറ്റ്

ഇംഗ്ലിഷ് ഭാഷയിലെഴുതുന്ന ഒരു ഭാരതീയ സാഹിത്യകാരിയാണ്  ** ജാനിസ് പാരിയറ്റ്  **. കവിത, കലാ വിമർശനം എന്നീ മേഖലകളിലെല്ലാം സജീവമായ ജാനിസിനായിരുന്നു കേന്ദ്ര സാഹിത്യ അക്കാദമി  35 വയസ്സിനു താഴയുള്ള എഴുത്തുകാർക്കു നൽകുന്ന 2013 ലെ യുവ പുരസ്കാരം. 
## ജീവിതരേഖ
മേഘാലയയിലെ ഷില്ലോംഗിൽ ജനിച്ചു.  ലണ്ടനും ഡൽഹിയും കേന്ദ്രീകരിച്ച് സാഹിത്യ പ്രവർത്തനം നടത്തുന്ന ജാനിസിന്റെ ആദ്യ കഥാസമാഹാരമായ ബോട്ട്സ് ഓൺ ലാന്റ്: എ കളക്ഷൻ ഓഫ് ഷോർട്ട് സ്റ്റോറീസ് 2012 ഒക്ടോബറിൽ പ്രസിദ്ധീകരിച്ചു.  ഫ്രാങ്ക് ഓ കോണർ പുരസ്കാരത്തിനുള്ള ചുരുക്കപ്പട്ടികയിലിടം പിടിച്ച ഈ ഗ്രന്ഥത്തിനാണ് 2013 ലെ യുവ സാഹിത്യ പുരസ്കാരം. ഡൽഹി സെന്റ് സ്റ്റീഫൻസ് കോളേജിലും സ്കൂൾ ഓഫ് ഓറിയന്റൽ ആൻഡ്  ആഫ്രിക്കൻ സ്റ്റഡീസിലുമായിരുന്നു വിദ്യാഭ്യാസം.

## പുരസ്കാരങ്ങൾ
*കേന്ദ്ര സാഹിത്യ അക്കാദമിയുടെ യുവ പുരസ്കാരം (2013)

## അവലംബം

## പുറം കണ്ണികൾ
*വെബ് 
*City-based writer bags prestigious Sahitya Akademi Yuva award 
വർഗ്ഗം:ഇംഗ്ലിഷ് സാഹിത്യകാരന്മാർ
വർഗ്ഗം:കേന്ദ്ര സാഹിത്യ അക്കാദമിയുടെ യുവസാഹിത്യ പുരസ്‌കാരം ലഭിച്ചവർ
സാനുസ്മ്‌വി കുംഗ്രു ബാസുമാലരി

ബോഡോ ഭാഷയിലെഴുതുന്ന ഒരു സാഹിത്യകാരനാണ്  ** സാനുസ്മ്‌വി കുംഗ്രു ബാസുമാലരി  **. കേന്ദ്ര സാഹിത്യ അക്കാദമി  35 വയസ്സിനു താഴയുള്ള എഴുത്തുകാർക്കു നൽകുന്ന യുവ പുരസ്കാരം നേടിയിട്ടുണ്ട്. 
## കൃതികൾ
*ഫെലൻഗാരി സാവോഗാരി (felengani saogari നോവൽ)
## പുരസ്കാരങ്ങൾ
*കേന്ദ്ര സാഹിത്യ അക്കാദമിയുടെ യുവ പുരസ്കാരം (2013)

## അവലംബം


വർഗ്ഗം:ബോഡോ സാഹിത്യകാരന്മാർ
വർഗ്ഗം:കേന്ദ്ര സാഹിത്യ അക്കാദമിയുടെ യുവസാഹിത്യ പുരസ്‌കാരം ലഭിച്ചവർ
വർഗ്ഗം:ബോഡോ നോവലെഴുത്തുകാർ
വിതുര ബേബി

ലഘുചിത്രം|വിതുര ബേബി 2012 ൽ കൊല്ലത്തു നടന്ന സി.പി.ഐ. സംസ്ഥാന സമ്മേളനത്തിൽ
ഒരു മലയാള മാധ്യമ പ്രവർത്തകനായിരുന്നു **വിതുര ബേബി**(1937 - 28 ഓഗസ്റ്റ് 2013). 
## ജീവിതരേഖ
തിരുവനന്തപുരം ജില്ലയിലെ നെടുമങ്ങാട് വിതുരയിൽ പദ്മനാഭന്റെയും നാരായണിയും മകനായി ജനിച്ച ബേബി തിരുവനന്തപുരം സെന്റ് ജോസഫ്‌സ് ഹൈസ്‌കൂളിലെ വിദ്യാഭ്യാസകാലത്തു തന്നെ സജീവരാഷ്ട്രീയ പ്രവർത്തകനായി. 1965 ൽ കെ.ദാമോദരന്റെ പത്രാധിപത്യത്തിലുള്ള 'നവയുഗം' പത്രാധിപസമിതിയിൽ അംഗമായി.   ജനയുഗത്തിൽ ദീർഘകാലം പത്രാധിപ സമിതി അംഗമായിരുന്നു. ജനയുഗം പബ്ലിക്കേഷൻസിന്റെ `സിനിരമ' സിനിമാവാരികയുടെ പത്രാധിപരായും 1984 മുതൽ ഈ നാട് ദിനപത്രത്തിന്റെ അസിസ്റ്റന്റ് എഡിറ്ററായും തുടർന്ന് മംഗളം ദിനപത്രത്തിൽ തിരുവനന്തപുരം ലേഖകനായും ജോലി ചെയ്തു. 

## കൃതികൾ
*'കിന്നാരങ്ങളും പുന്നാരങ്ങളും' 
*"സത്യത്തിന്റെ അടിവേരുകൾ" 
*'തേൻകുടുക്ക' 
## കഥാസമാഹാരങ്ങൾ
*'ഇരുപത്'
* 'നന്മകളുടെ സൂര്യൻ'
*'കെണി' 
## പുരസ്കാരങ്ങൾ
*വായനാ പുരസ്കാരം
*ഫൊക്കാന പുരസ്കാരം
*ജ്ഞാനദീപം പുരസ്‌കാരം
## അവലംബം

‌

വർഗ്ഗം:കേരളത്തിലെ പത്രപ്രവർത്തകർ
ക്ഷേത്രഭാസി നായിക്

ഒറിയ ഭാഷയിലെഴുതുന്ന ഒരു ചെറുകഥാകൃത്താണ്  **  ക്ഷേത്രഭാസി നായിക് **. കേന്ദ്ര സാഹിത്യ അക്കാദമി  35 വയസ്സിനു താഴയുള്ള എഴുത്തുകാർക്കു നൽകുന്ന യുവ പുരസ്കാരം "ദാദൻ" എന്ന ചെറുകഥാ സമാഹാരത്തിന് ലഭിച്ചു. 
## കൃതികൾ
*ദാദൻ (ചെറുകഥ)
## പുരസ്കാരങ്ങൾ
*കേന്ദ്ര സാഹിത്യ അക്കാദമിയുടെ യുവ പുരസ്കാരം (2013)

## അവലംബം


വർഗ്ഗം:കേന്ദ്ര സാഹിത്യ അക്കാദമിയുടെ യുവസാഹിത്യ പുരസ്‌കാരം ലഭിച്ചവർ
വർഗ്ഗം:ഒറിയ സാഹിത്യകാരന്മാർ
ബ്രെയിൻ കമ്പ്യൂട്ടർ ഇന്റർഫേസ്

തലച്ചോറും ഒരു ബാഹ്യഉപകരണവുമായി നേരിട്ടു നടത്തുന്ന ആശയ വിനിമയത്തിനുള്ള സാങ്കേതിക വിദ്യയാണ് **ബ്രയിൻ കമ്പ്യുട്ടർ ഇന്റർഫേസ്** (BCI). ഈ സാങ്കേതിക വിദ്യയിലൂടെ മനുഷ്യരുടെ തലച്ചോറുകളെ തമ്മിൽ ബന്ധിപ്പിക്കാനുള്ള പരീക്ഷണങ്ങളും നടന്നു വരുന്നു. രാജേഷ്  റാവു എന്ന ഇന്ത്യൻ കമ്പ്യൂട്ടർ ശാസ്ത്രജ്ഞൻ ഈ മേഖലയിലുള്ള ചില പരീക്ഷണങ്ങളിൽ വിജയം കൺട്ടുണ്ട്.

## ബ്രയിൻ കമ്പ്യുട്ടർ ഇന്റർഫേസിന്റെ പ്രധാന ഉപയോഗങ്ങൾ

## അവലംബം

വർഗ്ഗം:സാങ്കേതികവിദ്യ - അപൂർണ്ണലേഖനങ്ങൾ
ഓപൺ സോഴ്സ് വീഡിയോ ഗെയിം

സോഴ്സ് കോഡ് പരസ്യപ്പെടുത്തിയിട്ടുള്ള വീഡിയോ ഗെയിമുകളെ പൊതുവിൽ **ഓപൺ സോഴ്സ് വീഡിയോ ഗെയിം** അല്ലെങ്കിൽ **ഓപൺ സോഴ്സ് ഗെയിം** എന്നു വിളിക്കപ്പെടുന്നു. സാധാരണയായി ഇവ സൗജന്യമായി വിതരണം ചെയ്യാവുന്നവയും ചിലപ്പോഴെല്ലാം ക്രോസ് പ്ലാറ്റ്ഫോം അനുരൂപികളുമായിരിക്കും. ഇതു കൊണ്ട് തന്നെ നിരവധി ലിനക്സ് വിതരണങ്ങളിൽ ഇത്തരം ഗെയിമുകൾ ലഭ്യമാണ്.

ഗെയിമും ഉള്ളടക്കവും സ്വതന്ത്ര അനുമതി പത്രത്തിൻ കീഴിൽ പ്രസിദ്ധീകരിക്കുന്ന ഓപൺ സോഴ്സ് ഗെയിമുകളെ സ്വതന്ത്ര ഗെയിമുകളെന്ന് വിളിക്കുന്നു. എല്ലാ സ്വതന്ത്ര ഗെയിമുകളും ഓപൺ സോഴ്സാണ്, എന്നാൽ എല്ലാ ഓപൺ സോഴ്സ് ഗെയിമുകളും സ്വതന്ത്രമല്ല. ചില ഓപൺ സോഴ്സ് ഗെയിമുകളിൽ സ്വതന്ത്രമല്ലാത്ത ഉള്ളടക്കങ്ങളുമുണ്ടായേക്കാം.

## അവലംബം

വർഗ്ഗം:ഓപൺ സോഴ്സ് ഗെയിമുകൾ
ഗ്നോം ഗെയിംസ്

ഗ്നോം പണിയിടത്തിനായുള്ള 16 സ്വതന്ത്ര ഓപൺ സോഴ്സ് കളികളുടെ സഞ്ചയമാണ് **ഗ്നോം ഗെയിംസ്**. ഗ്നോം ഡെവലപ്പർമാർ തന്നെയാണ് ഈ കളികളെല്ലാം വികസിപ്പിക്കുന്നത്. ഗ്നോം പണിയിടത്തിന്റെ കൂടെ  ഈ കളികളെല്ലാം  സാധാരണ ലഭ്യമാവാറുണ്ട്. ഏറെക്കുറെ എല്ലാ പാക്കേജ് വ്യവസ്ഥകളിലും ഈ കളികൾ ഇൻസ്റ്റാൾ ചെയ്യാൻ ലഭ്യമാണ്.

## കളികൾ
### നിലവിലുള്ളവ
* ഐൽറിയോട് (അല്ലെങ്കിൽ സോൾ) - ഒരു കൂട്ടം സോളിറ്റയർ കാർഡ് കളികൾ.
* ചെസ് (അല്ലെങ്കിൽ ജിഎൽചെസ്) - ഒരു ചെസ് കളി.
* ഫൈവ് ഓർ മോർ - ഒരു കളർ ലൈൻസ് രൂപാന്തരം.
* ഫോർ ഇൻ എ റോ - കണക്റ്റ് ഫോർ ഗെയിമിന്റെ വകഭേദം.
* ഇയാഗ്നോ - ഒരു റിവേഴ്സി ഗെയിം രൂപാന്തരം.
* ലൈറ്റ്സ്ഓഫ് - നിറങ്ങളുള്ള പ്രകാശം അടിസ്ഥാനമാക്കിയ കളി.
* ക്വാഡ്രാപസിൽ - ടെട്രിസ് കളിയുടെ ഗ്നോം രൂപാന്തരം.
* മാജോങ് - ഒരു കളിക്കാരനുള്ള ചൈനീസ് മാജോങ് വകഭേദം.
* നിബിൾസ് - നിബിൾസ് ഗെയിമിന്റെ ഗ്നോം രൂപം.
* മൈൻസ് - മൈൻസ്വീപർ ഗെയിമിന്റെ മറ്റൊരു രൂപം.
* റോബോട്സ് - ഒരു പഴയ ബിഎസ്ഡി അവസര അടിസ്ഥാന കളിയുടെ വകഭേദം.
* സുഡോകു - ഗ്നോം പരിസ്ഥിതിക്കുള്ള സുഡോകു കളി.
* ടെട്രാവെക്സ് - ഒരു ശീർഷ യോജക കളി.
* സ്വെൽ ഫൂപ് - ഒരു സെയിംഗെയിം രൂപാന്തരം.
* ടാലി - ഡൈസ് രൂപത്തിലുള്ള ഒരു പോകർ കളി.
* ക്ലോട്സ്കി - ഒരു സ്ലൈഡിംഗ് ബ്ലോക്ക് പസിൽ ഗെയിം.

### ഒഴിവാക്കപ്പെട്ടവ
* ഗ്നോം ബ്ലാക്ക്ജാക്ക് - 2009 ഒക്റ്റോബറിൽ ഒഴിവാക്കപ്പെട്ട ഒരു വാതുവെപ്പു കളി.

## ചിത്രശാല

AisleRiot 3.10.2.png|ഐൽറിയോട്
GNOME Chess 3D 3.11.92.png|ചെസ് ത്രിമാനം.
GNOME Games Four-in-a-Row.png|ഫോർ ഇൻ എ റോ
Five or More Debian Lenny.png|ഫൈവ് ഓർ മോർ
GNOME Hitori 0.4.0.png|ഹിടോരി
Screenshot-Ягно.png|ഇയാഗ്നോ
Klotski-solution-81.gif|ക്ലോട്സ്കി
GNOME Games Mahjongg.png|മാജോങ്
GNOME Games Mines.png|മൈൻസ്
GNOME Nibbles.png|നിബിൾസ്
GNOME Quadrapassel 3.11.92.png|ക്വാഡ്രാപസെൽ
Robots graphic screenshot.png|റോബോട്സ്
GNOME Sudoku Debian Lenny.png|സുഡോകു
Swell Foot 3.11.92.png|സ്വെൽ ഫൂപ്
Tali.png|ടാലി
GNOME Tetravex 3.11.92.png|ടെട്രാവെക്സ്
GNOME Games Blackjack.jpg|ഗ്നോം ബ്ലാക്ക്ജാക്ക് 


## അവലംബം

## പുറം കണ്ണികൾ

* ഗ്നോം ഗെയിംസ് - ഗ്നോം ലൈവ്

വർഗ്ഗം:ഓപൺ സോഴ്സ് ഗെയിമുകൾ
വാഴക്കുളം കൈതച്ചക്ക

എറണാകുളം ജില്ലയിൽ വാഴക്കുളം പ്രദേശത്ത് ഉല്പാദിപ്പിക്കുന്ന കൈതച്ചക്കയുടെ പ്രത്യേകത കണക്കിലെടുത്ത് ഏപ്രിൽ 2009 - മാർച്ച് 10  കാലയളവിൽ വാഴക്കുളം കൈതച്ചക്ക എന്ന പേരിൽ ഭൂപ്രദേശ സൂചിക ബഹുമതി ലഭിച്ചിട്ടുണ്ട്. കൈതച്ചക്ക ഉല്പാദനം വാഴക്കുളം ത്തിനു *കൈതച്ചക്ക റിപ്ലബിക്ക്* എന്ന വിളിപ്പേരു നേടിക്കൊടുത്തു. വാഴക്കുളം കൈതച്ചക്കകൾ വേഗം കേടുവരുന്നതാകയാൽ, വടക്കേ ഇൻഡ്യയിലെ പ്രധാന കച്ചവടകേന്ദ്രങ്ങളിലേക്ക് പാസഞ്ചർ ട്രെയിനുകളിൽ കുറഞ്ഞനിരക്കിൽ കൊണ്ടുപോകാൻ ഭാരതീയ റെയിൽ വേയുമായി കരാർ ഉണ്ടാക്കിയിട്ടുണ്ട്.കൈതച്ചക്കയുടെ ഇന്ത്യയിലെ ഏറ്റവും വലിയ ഉത്പാദന കേന്ദ്രമാണ് മഞ്ഞളളൂർ ഗ്രാമപഞ്ചായത്തിലെ വാഴക്കുളം. പൈനാപ്പിളിന്റെ ആഗോള വില നിർണയിക്കുന്നതും ഈ കൊച്ചുപട്ടണത്തിലാണ്. പഴത്തിന്റെ ശരാശരി ഭാരം 1300–1600 ഗ്രാം ആണ്. പഴത്തിന് ഹൃദ്യമായ സുഗന്ധമുണ്ട്. പഴത്തിന്റെ ആകൃതി ചെറുതായി കോണാകൃതിയിലാണ്. പഴങ്ങളുടെ 'കണ്ണുകൾ' ആഴത്തിലുള്ളതാണ്. പഴത്തിന്റെ ചത/ദശ തിളങ്ങുന്നതും സ്വർണ്ണ മഞ്ഞ നിറമുള്ളതുമാണ്. ജ്യൂസ് 14–16o ബ്രിക്സിനൊപ്പം മധുരമാണ്. അതിന്റെ അസിഡിറ്റി 0.50%–0.70%ആണ്. ഇത് കരോട്ടിൻ, വിറ്റാമിനുകൾ, ധാതുക്കൾ, ഊർജ്ജം എന്നിവയുടെ നല്ല ഉറവിടമാണ്. "

## അവലംബം


വർഗ്ഗം:കൈതച്ചക്കയിനങ്ങൾ
വർഗ്ഗം:കേരളത്തിലെ ഭൂപ്രദേശസൂചികകൾ
വർഗ്ഗം:ഭൗമസൂചിക പദവി ലഭിച്ച കേരളത്തിലെ ഉൽപ്പന്നങ്ങൾ
ദി വേവ്

2008ലെ ഒരു ജർമ്മൻ ചലച്ചിത്രമാണ് ***ദി വേവ്***.

## കഥ സാരം

സ്കൂളിൽ ഉള്ള പ്രോജക്റ്റിന്റെ ഭാഗമായി ഉള്ള ഏകാധിപത്യത്തെ കുറിച്ചുള്ള ക്ലാസ്സിൽ താൽപ്പര്യം ഇല്ലാതെ ഇരിക്കുന്ന വിദ്യാർഥികൾ ഇനി ഒരു ഏകാധിപത്യം ഒരിക്കലും ജർമ്മനിയിൽ വരില്ല എന്ന് അധ്യാപകനായ റെയ്നരോട് പറയുന്നു ...താൽപ്പര്യം ഇല്ലാത്ത അവർക്ക് വേണ്ടി തൻറേതായ രീതിയിൽ ഏകാധിപത്യം എന്ന വിഷയത്തെ കുറിച്ച് ക്ലാസ് എടുക്കാൻ അദ്ദേഹം ശ്രമിക്കുന്നു.അതിൻറെ ഭാഗമായി അദ്ദേഹം അവിടെ തന്നെ ആ ക്ലാസ്സിലെ കുട്ടികളെ എല്ലാം ഒരു ഏകാധിപത്യ സമൂഹത്തിലെ അംഗങ്ങളെ പോലെ പെരുമാറാൻ ഉള്ള ഒരു രൂപ രേഖ തയ്യാറാക്കുന്നു ...അവരുടെ നേതാവായി റയ്നർ മാറുന്നു ...The Wave അഥവാ അലകൾ എന്ന പേരിൽ ഒരു സംഘടന ഉണ്ടാക്കുന്നു ..അവരുടേതായ യുണിഫോർമും ചിഹ്ന്നങ്ങളും എല്ലാം ഉണ്ടാക്കുന്നു ..

പഠന രീതിയിൽ വ്യത്യസ്തത കൊണ്ട് വരാൻ ശ്രമിക്കുന്ന റയ്നരുടെ പരീക്ഷണം കൂടുതൽ കുട്ടികളെ ആ ക്ലാസ്സിലേക്ക് ആകർഷിക്കുന്നു ...ചിട്ടയായ ജീവിത രീതികൾ പരീക്ഷിക്കുന്ന റയ്നർ കുട്ടികളിൽ നല്ല രീതിയിൽ ഉള്ള മാറ്റങ്ങൾ കാണുന്നു ..ടീം വർക്കിന്റെ ആദ്യ പാഠങ്ങൾ പഠിക്കുന്നത്തോട്‌ കൂടി അവരുടെ ഇടയിൽ നിന്നിരുന്ന വ്യത്യാസങ്ങൾ മാറുന്നു ...The Wave സ്കൂൾ ക്യാമ്പസ്സിന്റെ പുറത്തേക്കും പോകുന്നു ....നല്ല വശങ്ങൾ ഏറെ ഉണ്ടായിരുന്നുവെങ്കിലും തങ്ങളുടെ കൂടെ ഇല്ലാത്തവർ എല്ലാം ശത്രുക്കൾ ആണെന്ന മനോഭാവം ആ ഗ്രൂപ്പിനെ അപകടകരമായ പ്രവർത്തന രീതികളിലേക്ക് എത്തിക്കുന്നു ...അതോടുകൂടി നിയമത്തിന്റെയും സമൂഹത്തിന്റെയും മുന്നിൽ ആ ഗ്രൂപ്പ് ചോദ്യ ചിഹ്ന്നമായി മാറുന്നു ...അവരുടെ പ്രവർത്തനങ്ങൾ മുന്നോട്ട് പോകുന്നതിലൂടെ അവരെ കാത്തിരുന്നത് വലിയ അപകടങ്ങൾ ആണ് ...

### പശ്ചാത്തലം

ഈ ചിത്രം റോൺ ജോൺസ് എന്ന ചരിത്ര അദ്ധ്യാപകൻ കാലിഫോർണിയയിൽ 1967 ൽ നടത്തിയ പരീക്ഷണത്തിന്റെ (Third Wave) നവ ലോക ആവിഷ്ക്കാരം ആയിരുന്നു ...യുവാക്കളുടെ മനസ്സിനെ എങ്ങനെ ഒക്കെ ശക്തമായ ഒരു ആശയത്തിന് മാറ്റി മറിക്കാം എന്നുള്ള ഒരു പരീക്ഷണം ആയിരുന്നു അത് ...സമാനമായ നാസി ആശയങ്ങളെ പിന്തുടർന്നായിരുന്നു ആ പരീക്ഷണവും ...

## അവലംബങ്ങൾ
അനു കുഞ്ഞുമോൻ

മലയാളനാടകവേദിയിലെ ഒരു അഭിനേത്രിയാണ് **അനു കുഞ്ഞുമോൻ**.

## ജീവിതരേഖ
ചാരുംമൂട് താമരക്കുളം വി.വി.എച്ച്.എസ്.എസ്സിൽ വിദ്യാർഥിനിയായിരുന്നു. സ്‌കൂൾ കലോത്സവങ്ങളിൽ സംസ്ഥാനതലത്തിൽ നിരവധി തവണ വിജയിയായിരുന്നു. 16-ആം വയസ്സിൽ കൊച്ചിൻ മേഘയുടെ 'വെൺകൊറ്റക്കൊടി' എന്ന നാടകത്തിലൂടെ പ്രൊഫഷണൽ നാടക രംഗത്തെത്തി. കാഞ്ഞിരപ്പള്ളി അമല, വർക്കല ഭൂമിക, കൊല്ലം ഗീഥ കമ്മ്യൂണിക്കേഷൻസ്, തിരുവനന്തപുരം സംഘചേതന, കൊല്ലം വിശ്വചേതന, ചങ്ങനാശ്ശേരി അണിയറ, കായംകുളം സപര്യ, കൊല്ലം അനശ്വര, കോട്ടയം സഹൃദയ എന്നീ സമിതികളിൽ പ്രവർത്തിച്ചിട്ടുണ്ട്. ഏഴു മലയാളചലച്ചിത്രങ്ങളിലും അനു അഭിനയിച്ചിട്ടുണ്ട്. 

ഫ്രാൻസിസ്.ടി.മാവേലിക്കരയുടെ രചനയിൽ വക്കം ഷക്കീർ സംവിധാനം ചെയ്ത 'പഞ്ചനക്ഷത്രസ്വപ്നം' എന്ന നാടകത്തിലെ അഭിനയത്തിന് കേരള സംഗീതനാടക അക്കാദമിയുടെ പ്രൊഫഷണൽ നാടകമത്സരത്തിൽ മികച്ച രണ്ടാമത്തെ നടിക്കുള്ള പുരസ്കാരം ലഭിച്ചു. ശാരദ എന്ന കഥാപാത്രത്തെയാണ് ഇതിൽ അവതരിപ്പിച്ചത്. കൊല്ലം അസ്സീസി അവതരിപ്പിച്ച  'അമ്മയുടെ ഓർമയ്ക്ക്' എന്ന നാടകത്തിൽ അമ്മയുടെയും മകളുടെയും ഇരട്ട വേഷത്തിൽ അഭിനയിച്ചിട്ടുണ്ട്.

കോട്ടയം സഹൃദയ നാടകസമിതിയുടെ ഉടമയും മാനേജരുമായിരുന്ന ചിങ്ങവനം സ്വദേശി കുഞ്ഞുമോനെയാണ് വിവാഹം ചെയ്തിരിക്കുന്നത്. അനു ആദ്യം മുതൽ ഈ സമിതിയിലായിരുന്നു പ്രവർത്തിച്ചിരുന്നത്. സമിതിയുടെ പ്രവർത്തനം അവസാനിപ്പിച്ചതോടെ കൊല്ലം അസ്സീസിയിൽ ചേർന്നു. അഞ്ജലിയാണ് മകൾ.

## നാടകങ്ങൾ
* പഞ്ചനക്ഷത്ര സ്വപ്നം
* വെൺകൊറ്റക്കൊടി
* അമ്മയുടെ ഓർമയ്ക്ക്

## പുരസ്കാരം
കൊല്ലം അസ്സീസിയുടെ 'പഞ്ചനക്ഷത്രസ്വപ്നം' എന്ന നാടകത്തിലെ അഭിനയത്തിന് കേരള സംഗീതനാടക അക്കാദമിയുടെ പ്രൊഫഷണൽ നാടകമത്സരത്തിൽ മികച്ച രണ്ടാമത്തെ നടിക്കുള്ള പുരസ്കാരം ലഭിച്ചു.

## അവലംബം

വർഗ്ഗം:മലയാളനാടകനടിമാർ
വർഗ്ഗം:മികച്ച രണ്ടാമത്തെ നടിക്കുള്ള കേരള സംഗീതനാടക അക്കാദമി പുരസ്കാരം ലഭിച്ചവർ
കെ.സി. മാമ്മൻ മാപ്പിള

മലയാള മനോരമ ദിനപത്രത്തിന്റെ രണ്ടാമത്തെ പത്രാധിപരായിരുന്നു **കെ.സി. മാമ്മൻ മാപ്പിള.**

## ജീവിതരേഖ
1873ൽ ആലപ്പുഴ ജില്ലയിലെ കുട്ടനാടിനടുത്ത് കുപ്പപ്പുറത്തു ജനിച്ചു. കോട്ടയം എം.ഡി.എസ്സ്. സ്കൂളിലെ അദ്ധ്യാപകനും 1901 മുതൽ 1909 വരെ പ്രധാനാധ്യാപകനുമായിരുന്നു.

മലയാള മനോരമയുടെ സ്ഥാപകനായിരുന്ന കണ്ടത്തിൽ വർഗീസ് മാപ്പിളയുടെ സഹോദര പുത്രനായിരുന്നു കെ.സി. മാമ്മൻ മാപ്പിള. വർഗീസ് മാപ്പിള മരിച്ചപ്പോൾ അദ്ദേഹത്തിന്റെ പുത്രനായിരുന്ന കെ.വി. ഈപ്പൻ പത്രത്തിന്റെ ഓഹരികൾ പിതൃ സഹോദര പുത്രനായ കെ.സി. മാമ്മൻ മാപ്പിളയ്ക്കു വിൽക്കുകയായിരുന്നു. മാമ്മൻ മാപ്പിള തന്റെ സഹോദരനായ കെ.സി. ഈപ്പനോട് ചേർന്ന് ട്രാവൻകൂർ നാഷനൽ ബാങ്ക്  എന്ന ബാങ്കിംഗ് സ്ഥാപനവും ആരംഭിച്ചു.

## കുടുംബം
വർഗീസ് മാപ്പിള, മോഡിസെറിൽ കുടുംബത്തിലെ കുഞ്ഞമ്മയെ  വിവാഹം കഴിച്ചു. അദ്ദേഹത്തിന് എട്ട് ആൺമക്കളും ഒരു മകളുമുണ്ടായിരുന്നു. കെ. എം. ചെറിയാൻ, കെ. എം. മാത്യു, കെ. എം. മാമ്മൻ മാപ്പിള എന്നിവർ അതിൽ ഉൾപ്പെടുന്നു. പദ്മശ്രീ കെ.എം. ഫിലിപ്പ് ആറാമത്തെ മകനാണ്.
## കെ. സി. മാമ്മൻ മാപ്പിള അവാർഡ്
മനോരമ സ്കൂൾ ഓഫ് കമ്മ്യൂണിക്കേഷന്റെ മികച്ച വിദ്യാർത്ഥിക്ക് സമ്മാനിച്ചുവരുന്ന **കെ. സി. മമ്മൻ മാപ്പിള അവാർഡ്** ഇദ്ദേഹത്തിന്റെ സ്മരണയ്ക്കായി ഏർപ്പെടുത്തിയതാണ്.

## അവലംബം


വർഗ്ഗം:കേരളത്തിലെ പത്രപ്രവർത്തകർ
വർഗ്ഗം:പത്രാധിപർ‎
ജയ നൗഷാദ്

മലയാളനാടകവേദിയിലെ ഒരു അഭിനേത്രിയാണ് **ജയ നൗഷാദ്**. 

## ജീവിതരേഖ
കോഴിക്കോട് ജില്ലയിലെ കിനാലൂരിൽ ചന്ദ്രൻനായരുടേയും പത്മാവതിയമ്മയുടേയും മകളായി ജനിച്ചു.  ഉണ്ണികുളം യു.പി. സ്‌കൂളിൽ നാലാം തരത്തിൽ പഠിക്കുമ്പോൾ ഇന്ദിരാഗാന്ധിയുടെ വേഷം അവതരിപ്പിച്ച് സബ്ജില്ലാ കലോൽസവത്തിൽ മികച്ച നടിക്കുള്ള പുരസ്കാരം നേടിയിരുന്നു. എട്ടാം ക്ലാസിൽ വച്ച് ആദ്യമായി അമേച്വർ നാടകത്തിൽ അഭിനയിച്ചു.

16-ആം വയസ്സിൽ അഭിനയം നിർത്തി  ഏഴു വർഷത്തോളം കഥാപ്രസംഗം അവതരിപ്പിച്ചു കഴിഞ്ഞു. ചേളന്നൂർ എസ് എൻ കോളേജിൽ ഡിഗ്രി അഭ്യസിച്ചു. ഇരുപത്തിമൂന്നാം വയസ്സിൽ നാടകരംഗത്ത് തിരികെയത്തി. പൂക്കാട് കലാലയത്തിന്റെ 'പൂന്താനപർവ്വം ' എന്ന നാടകത്തിൽ ഉമാ അന്തർജ്ജനത്തിന്റെ വേഷം അവതരിപ്പിച്ചു. ഈ നാടകം 250-ഓളം വേദികളിൽ അരങ്ങേറിയിരുന്നു.

നാടകനടനായ നൗഷാദാണ് ജയയുടെ ഭർത്താവ്. രണ്ട് പെണ്മക്കൾ: സ്വാതി, നിള.

## നാടകങ്ങൾ
* പൂന്താനപർവ്വം
* നെല്ല്
* ദേവവ്രതൻ
* കാലം തുള്ളൽ
* തച്ചോളി ഒതേനൻ

## പുരസ്കാരം
2010-ല പ്രൊഫഷണൽ നാടകമത്സരത്തിൽ *നെല്ലി*ലെ അഭിനയത്തിന് കേരള സംഗീതനാടക അക്കാദമിയുടെ മികച്ച നടിക്കുള്ള പുരസ്കാരം ലഭിച്ചു.

## അവലംബം

വർഗ്ഗം:മലയാളനാടകനടിമാർ
വർഗ്ഗം:മികച്ച നടിക്കുള്ള കേരള സംഗീത നാടക അക്കാദമി പുരസ്കാരം ലഭിച്ചവർ
സൈക്ലോപിയ

ലഘുചിത്രം|വലത്ത്‌|പകരം=സൈക്ലോപിയ|സൈക്ലോപിയ
ഒരു കണ്ണ് മാത്രമായി ശിശു ജനിക്കുന്ന അവസ്ഥയെയാണ് **സൈക്ലോപിയ** . അപൂർവമായി ജനന സമയത്ത് കാണുന്ന വൈകല്യം ആണ് ഇത്.  ഭ്രൂണാവസ്ഥയിലുള്ളപ്പോൾ നേത്രകോടരം രണ്ടായി വിഭാജികാത്തത് കൊണ്ട് സംഭവിക്കുന്ന ഒന്നാണ് ഇത്, ഫലത്തിൽ ഒരു കണ്ണ് മാത്രം ആയിരിക്കും ഉണ്ടാക്കുക. 16000 പ്രസവത്തിൽ ഒന്നും , 250 ഭ്രൂണത്തിൽ ഒന്നും , 2500 അലസി പോയ ഗർഭത്തിൽ ഒന്നും വീതം ഈ വൈകല്യം കണ്ടു വരുന്നു.

## അവലംബം

വർഗ്ഗം:അപൂർവ്വ രോഗങ്ങൾ
വാഷിങ്ടൺ സർവകലാശാല

**വാഷിങ്ടൺ സർവകലാശാല** (University of Washington -UW) അമേരിക്കയുടെ പടിഞ്ഞാറൻ തീരപ്രദേശത്ത്‌ വാഷിങ്ടൺ സംസ്ഥാനത്തിലെ സിയാറ്റിൽ നഗരത്തിൽ 1861-ൽ സ്ഥാപിതമായി. അമേരിക്കയിലെ മികച്ച മെഡിക്കൽ വിദ്യാഭ്യാസ സ്ഥാപനങ്ങളിലൊന്നാണിത്. 
മൂന്ന് ക്യാമ്പസുകളിലായി 20 മില്ല്യൺ ചതുരശ്ര അടി വിസ്തൃതിയിൽ 500-ലധികം കെട്ടിടങ്ങളുണ്ട്. ഗവേഷണങ്ങൾക്കായി ഏറ്റവും കൂടുതൽ ധനവിനിയോഗം ചെയ്യുന്ന അമേരിക്കൻ സർവകലാശാലകളിലൊന്നാണിത്.  2012 സാമ്പത്തിക വർഷത്തിൽ വാഷിങ്ടൺ സർവകലാശാലയുടെ പ്രവർത്തന - ഗവേഷണ ചെലവുകൾ 7.2 ബില്ല്യൺ ഡോളറായിരുന്നു. ലോകത്തിലെ ഏറ്റവും മികച്ച സർവകലാശാലകളുടെ പട്ടികയിൽ (2012 - 13) വാഷിംഗ്ടൺ സർവകലാശാല 24-ാം സ്ഥാനത്താണുള്ളത്. 

## അവലംബം
 

വർഗ്ഗം:വാഷിങ്ടൺ സംസ്ഥാനത്തെ സർവകലാശാലകൾ
വർഗ്ഗം:വാഷിങ്ടൺ സർവകലാശാല
മുരിങ്ങൂർ

കേരളത്തിലെ തൃശ്ശൂർ ജില്ലയിലെ ചാലക്കുടിക്കും കൊരട്ടിക്കും ഇടയിൽ ദേശീയപാത 47-ന് ഇരുവശത്തുമായി സ്ഥിതി ചെയ്യുന്ന പ്രദേശമാണ് **മുരിങ്ങൂർ**. മേലൂർ ഗ്രാമപഞ്ചായത്തിന്റെ പടിഞ്ഞാറ് ഭാഗവും കൊരട്ടി ഗ്രാമപഞ്ചായത്തിന്റെ വടക്ക് ഭാഗവും ചേർന്നതാണ് മുരിങ്ങൂർ. ടിപ്പു സുൽത്താന്റെ പടയോട്ടത്തിനു വിഘാതമായി നിന്ന നെടുംകോട്ട ടിപ്പുവിനാൽ ഭേദിക്കപ്പെട്ടത് മുരിങ്ങൂരിലെ കോട്ടമുറി എന്നറിയപ്പെടുന്ന സ്ഥലത്താണ്. ഇവിടം ഇപ്പോൾ സംസ്ഥാന പുരാവസ്തുവകുപ്പിന്റെ സംരക്ഷണത്തിലാണ്. ക്രിസ്തീയതീർത്ഥാടനകേന്ദ്രവും അർണ്ണോസ് പാതിരി വൈദികപട്ടം സ്വീകരിച്ചതുമായ അമ്പഴക്കാട് പള്ളിയിലേക്കുള്ള കവാടം എന്ന നിലയിലും ക്രിസ്ത്യൻ ധ്യാനകേന്ദ്രമായ ഡിവൈൻ ധ്യാനകേന്ദ്രം സ്ഥിതിചെയ്യുന്ന പ്രദേശം എന്ന നിലയിലും മുരിങ്ങൂർ പ്രശസ്തമാണ്. കൂടാതെ ചീനിക്കൽ ഭഗവതി ക്ഷേത്രം സ്ഥിതി ചെയ്യുന്നതും മുരിങ്ങൂരിലാണ്. തെക്കുഭാഗത്തുനിന്ന് വരുന്നവർക്ക് അതിരപ്പിള്ളി വെള്ളച്ചാട്ടത്തിലേക്കും ഏഴാറ്റുമുഖം പ്രകൃതിഗ്രാമത്തിലേക്കും ഉള്ള എളുപ്പമാർഗ്ഗമായ മുരിങ്ങൂർ ഏഴാറ്റുമുഖം റോഡ് ദേശീയപാത 47ൽ നിന്ന് മുരിങ്ങൂരിൽവച്ചാരംഭിക്കുന്നു. ദീർഘദൂര തീവണ്ടികൾ അടക്കം നിരവധി തീവണ്ടികൾക്ക് സ്റ്റോപ്പ് ഉള്ള ഡിവൈൻ നഗർ റെയിൽവേ സ്റ്റേഷൻ സ്ഥിതിചെയ്യുന്നതും മുരിങ്ങൂരിലാണ്.
[thumb|200px|right| നെടുംങ്കോട്ടയുടെ കോട്ടവാതിൽ നിന്നിരുന്ന [ചാലക്കുടി|ചാലക്കുടിയിലെ മുരിങ്ങൂർ പാലമുറി എന്ന സ്ഥലത്തെ സ്മാരകം, കോട്ടയുടെ അവശിഷ്ടങ്ങളും കാണാം]]
[thumb|200px|right| [മുരിങ്ങൂർ കോട്ടമുറി എന്ന സ്ഥലത്ത് കോട്ടനിന്നിരുന്ന ഭാഗത്തുകൂടെ ഇന്ന് ദേശീയ പാത 47 കടന്നു പോകുന്നു]]
[thumb|200px|right| കേരളത്തിൽ തന്നെ വളരെ അപൂർവ്വമായ ഒരു കൽദായ പള്ളി [മുരിങ്ങൂർ|മുരിങ്ങൂരിൽ]]
അടുത്തുള്ള മറ്റൊരു റെയിൽവേ സ്റ്റേഷൻ ചാലക്കുടി റെയിൽ മാർഗ്ഗം 2.5 കി.മീ- റോഡ് മാർഗ്ഗം 5 കി.മി

ഏറ്റവും അടുത്ത വിമാനത്താവളം കൊച്ചി അന്താരാഷ്ട്ര വിമാനത്താവളം (നെടുമ്പാശ്ശേരി വിമാനത്താവളം) - 18 കി.മി

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
വൂഡാങ് പർവ്വതനിര

ചൈനയിലെ ഹൂബി പ്രവിശ്യയിൽ സ്ഥിതിചെയ്യുന്ന ഒരു പർവ്വതനിരയാണ് **വൂഡാങ്** അഥവാ **വൂ ഡാങ് ഷാൻ** (ചൈനീസ്: 武当山; ഇംഗ്ലീഷ്:**Wudang Mountains**). ഷിയാൻ നഗരത്തിന്റെ തെക്കുഭാഗത്തായാണ് ഇത് സ്ഥിതിചെയ്യുന്നത്.

താവോ മതക്കാരുടെ ഒരു പുണ്യകേന്ദ്രം കൂടിയാണ് ഈ പർവ്വതം. ചൈനീസ് ആയോധനകലയുമായും ഇത് ബന്ധപ്പെട്ടിരിക്കുന്നു. വൂ ഡാങ് ഷാനിലെ പ്രൗഢമായ പുരാതനകെട്ടിടങ്ങളും വളരെ പ്രശസ്തമാണ്. 1994-ൽ  യുനെസ്കോ ഈ പ്രദേശത്തെ  ലോകപൈതൃക പട്ടികയിൽ ഉൾപ്പെടുത്തി.

ആദ്യകാലങ്ങളിൽ താവോമതക്കാരുടെ മഠങ്ങളായിരുന്നു ഇവിടത്തെ പ്രധാന നിർമിതികൾ. പിന്നീട അവ വിദ്യാഭ്യാസ കേന്ദ്രങ്ങളായി പരിവർത്തനം ചെയ്യപ്പെടുകയുണ്ടായി. വിദ്യാഭ്യാസം, ഗവേഷണം, ആയോധനകലാ അഭ്യാസം, പരമ്പരാഗത ചൈനീസ് വൈദ്യം തുടങ്ങിയ കാര്യങ്ങൾക്ക് ഈ മഠങ്ങൾ വേദിയായി. കൃഷിക്കും, കലാരംഗത്തിനും ഇതോടൊപ്പം പ്രധാന്യം നൽകിയിരുന്നു. താങ് രാജവംശത്തിന്റെ കാലത്ത് ഇവിടെ ഫൈവ് ഡ്രാഗൺ ടെംപിൾ എന്ന ആരാധനാകേന്ദ്രം നിർമ്മിക്കപ്പെട്ടു. മിങ് രാജവംശത്തിന്റെ നാളുകളിലാണ് ഇവിടത്തെ കൂടുതൽ മഠങ്ങളും നിർമിച്ചത്. 1966–1976കാലയളവിലെ സാംസ്കാരിക വിപ്ലവത്തെ തുടർന്നും ചില മഠങ്ങൾക്ക് തകരാറുകൾ സംഭവിച്ചിരുന്നു. ആധുനിക കാലത്ത് ഈ പ്രദേശം ചൈനയിലെ ഒരു പ്രധാന വിനോദസഞ്ചാര കേന്ദ്രം കൂടിയാണ്.

## അവലംബം

വർഗ്ഗം:ചൈനയിലെ പർവ്വതനിരകൾ
വർഗ്ഗം:ചൈനയിലെ ദേശീയോദ്യാനങ്ങൾ
യോഗേഷ്

ഒരു കന്നഡ സാഹിത്യകാരനാണ് യോഗേഷ് മാസ്റ്റർ എന്നറിയപ്പെടുന്ന **യോഗേഷ്**. യോഗേഷിന്റെ "ഢുൺഢി" എന്ന നോവലിനെതിരെ ഹിന്ദുത്വസംഘടനകൾ രംഗത്തുവന്നു.  മതവികാരം വ്രണപ്പെടുത്തുന്നെന്നാരോപിച്ച് യോഗേഷിനെ പൊലിസ് അറസ്റ്റുചെയ്തിരുന്നു. പരാതിയിന്മേൽ ഈ നോവലിന്റെ വിൽപനയും വിതരണവും കോടതി തടഞ്ഞു.
## അറസ്റ്റ്

"ഢുൺഢി" എന്ന നോവലിൽ ഗണപതിയെയും പാർവതിയെയും മോശമായരീതിയിൽ ചിത്രീകരിച്ചെന്നായിരുന്നു ഹിന്ദു സംഘടനകളുടെ ആരോപണം.  295 എ ഐ.പി.സി പ്രകാരവും 298 ഐ.പി.സി പ്രകാരവും കേസ് ചാർജ് ചെയ്ത് യോഗേഷിനെ പൊലിസ് അറസ്റ്റുചെയ്തു.

*"ഢുൺഢി" (നോവൽ)
## അവലംബം


വർഗ്ഗം:കന്നഡ നോവലെഴുത്തുകാർ
വർഗ്ഗം:ആവിഷ്കാര സ്വാതന്ത്ര്യം
അന്തർ മസ്തിഷ്ക നിയന്ത്രണം

ബ്രെയിൻ കമ്പ്യൂട്ടർ ഇന്റർഫേസ് സാങ്കേതിക വിദ്യയിലൂടെ ഒരു വ്യക്തിക്ക് മറ്റൊരു വ്യക്തിയുടെ തലച്ചോറിലെ ചിന്തകളെ നിയന്ത്രിക്കാൻ സാധ്യമാകുന്നതിനെയാണ് **അന്തർമസ്തിഷ്ക നിയന്ത്രണം ** എന്നു പറയുന്നത്. ബോസ്റ്റൺ ഹാർവാർഡ് മെഡിക്കൽ സ്‌കൂളിലെ ഗവേഷകർ എലികളിൽ നടത്തിയ പരീക്ഷണം വിജയിച്ചതാണ് ഈ മേഖലയിലെ ആദ്യ വിജയം. 

രാജേഷ്  റാവു എന്ന ഇന്ത്യൻ കമ്പ്യൂട്ടർ ശാസ്ത്രജ്ഞൻ  തന്റെ ശിരസ്സിൽ ഘടിപ്പിച്ച ഇലക്ട്രോണിക് സംവിധാനത്തിൽ നിന്നും ചിന്താ തരംഗങ്ങളെ ഇന്റർനെറ്റ് വഴി അയച്ച്, വാഷിങ്ടൺ സർവകലാശാലയുടെ ക്യാമ്പസിൽ മറ്റൊരു ഭാഗത്ത് ഇതേ പോലുള്ള ഇലക്ട്രോണിക് സംവിധാനം ശിരസ്സിൽ ഘടിപ്പിച്ചിരുന്ന സഹപ്രവർത്തകന്റെ ചിന്തകളെ നിയന്ത്രിക്കുക വഴി ഈ മേഖലയിൽ വിജയം കണ്ടെത്തിയിട്ടുണ്ട്.

## അവലംബം

## പുറത്തേക്കുള്ള കണ്ണികൾ
*അന്തർ മസ്തിഷ്ക നിയന്ത്രണ സംവിധാനം - വീഡിയോ

വർഗ്ഗം:സാങ്കേതികവിദ്യ
വർഗ്ഗം:ജൈവസാങ്കേതികവിദ്യ
ഇന്ത്യാ ഹൗസ്

ലണ്ടനിൽ 1905 മുതൽ 1910 വരെ സജീവമായിരുന്ന ഒരു സംഘടനയായിരുന്നു **ഇന്ത്യാ ഹൗസ്**. ശ്യാംജി കൃഷ്ണ വർമ്മ ഇന്ത്യൻ വിദ്യാർത്ഥികൾക്കിടയിൽ രാഷ്ട്രീയവീക്ഷണവും ദേശസ്നേഹവും വളർത്താനായി രൂപീകരിച്ച ഈ സംഘടനയിലൂടെയാണ് വി.എൻ.ചാറ്റർജി, ലാലാ ഹർദയാൽ, വി.വി.എസ് അയ്യർ, എം.പി.റ്റി.ഭട്ടാചാര്യ എന്നിവർ ദേശീയപ്രസ്ഥാനത്തിലേയ്ക്ക് കടന്നുവന്നത്.
*[[ദ ഇന്ത്യൻ സോഷ്യോളജിസ്റ്റ്]]* എന്ന പത്രവും ഈ പ്രസ്ഥാനം നടത്തിയിരുന്നു. എന്നാൽ പ്രകോപനപരമായ ഉള്ളടക്കങ്ങൾ എന്ന കാരണം  ആരോപിച്ച്  ഈ പത്രം  ബ്രിട്ടീഷ് അധികാരികൾ നിരോധിയ്ക്കുകയാണുണ്ടായത്.

## അവലംബം

## പുറം കണ്ണികൾ
*Shyamji Krishna Verma and India House . 

വർഗ്ഗം:ഇന്ത്യൻ ദേശീയ പ്രസ്ഥാനം
രാജേഷ് പി.എൻ. റാവു

വാഷിംഗ്ടൺ സർവകലാശാലയിലെ കമ്പ്യൂട്ടർ സയൻസ് ആൻഡ് എൻജിനീയറിംഗ് വിഭാഗത്തിൽ അസോസിയേറ്റ് പ്രൊഫസറാണ് **രാജേഷ് പി.എൻ. റാവു** (ജൂലൈ 2, 1970). കമ്പ്യൂട്ടേഷണൽ ന്യൂറോ സയൻസ്, ആർട്ടിഫിഷ്യൽ ഇന്റലിജൻസ്, ബ്രെയിൻ കമ്പ്യൂട്ടർ ഇന്റർഫേസിംഗ് തുടങ്ങിയ മേഖലകളിൽ വിവിധ ഗവേഷണങ്ങൾ നടത്തി വരുന്നു. 

4000 വർഷത്തോളം പഴക്കമുള്ള സിന്ധു ലിപി വ്യവസ്ഥയുടെ അക്ഷരപ്പൂട്ടു തുറക്കാനുള്ള ഗവേഷണങ്ങളിലും മുഖ്യ പങ്കു വഹിച്ചിട്ടുണ്ട്. അന്തർ മസ്തിഷ്ക നിയന്ത്രണ സംവിധാനം രൂപകൽപ്പന ചെയ്യുന്നതുമായി ബന്ധപ്പെട്ട ഗവേഷണം നടത്തി വരുന്ന രാജേഷ് പി.എൻ. റാവു തന്റെ ശിരസ്സിൽ ഘടിപ്പിച്ച ഇലക്ട്രോണിക് സംവിധാനത്തിൽ നിന്നും ചിന്താ തരംഗങ്ങളെ ഇന്റർനെറ്റ് വഴി അയച്ച്, വാഷിംഗ്ടൺ സർവകലാശാലയുടെ ക്യാമ്പസിൽ മറ്റൊരു ഭാഗത്ത് ഇതേ പോലുള്ള ഇലക്ട്രോണിക് സംവിധാനം ശിരസ്സിൽ ഘടിപ്പിച്ചിരുന്ന സഹപ്രവർത്തകന്റെ ചിന്തകളെ നിയന്ത്രിക്കുക വഴി ഈ മേഖലയിൽ വിജയം കണ്ടെത്തി.  

## ജീവിതരേഖ
1970 ജൂലൈ 2നു ചെന്നൈയിൽ ജനിച്ചു.

## അവലംബം

വർഗ്ഗം:ഗവേഷണം
വർഗ്ഗം:1970-ൽ ജനിച്ചവർ
കമ്പളവ്

**കമ്പളവ്** പഴയ കാലത്ത്‌ ഭൂമി അളക്കാൻ ഉപയോഗിച്ചിരുന്ന ഒരു തോതാണ്. ഒരു കമ്പളവ് പത്ത് അടിയാണ് സാധാരണ. ചില ആളുകൾ പത്ത് ലിങ്ക്സ് കമ്പ് ഉപയോഗിക്കാറുണ്ട്.
കുഞ്ഞനന്തന്റെ കട

*[[സലീം അഹമ്മദ്|സലീം അഹമ്മദിന്റെ]]* സംവിധാനത്തിൽ മമ്മൂട്ടി, സലീം കുമാർ, നൈല ഉഷ, ബാലചന്ദ്രമേനോൻ എന്നിവർ പ്രധാനവേഷങ്ങളിൽ അഭിനയിച്ച മലയാളചലച്ചിത്രമാണ് ***കുഞ്ഞനന്തന്റെ കട*** .
## അവലംബം


വർഗ്ഗം:സലിം അഹമ്മദ് സം‌വിധാനം ചെയ്ത ചലച്ചിത്രങ്ങൾ
വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
തോമസ്‌ ഹെൻട്രി ഹുക്സ്ലെയ്

ഡാർവിൻ ന്റെ വീട്ടപട്ടി എന്നാ അപര നാമത്തിൽ അറിയപ്പെടുന്ന ഇംഗ്ലീഷ് ജന്തു ശാസ്ത്രജ്ഞൻ. ഡാർവിന്റെ  പരിണാമ സിദ്ധന്തട്ടിന്റെ വലിയ വക്താവും ആരാധകനും ആയിരുന്നു 

ഡാർവിൻ സിദ്ധാന്തം അന്ഗീകരിക്കാനിടയായ  1 8 6 0 ലെ സംവാദത്തിൽ വിൽബർ ഫോര്സിനോദ്    ആണ് ആണ് ഗ്രാടുഅലിസം ,പ്രകൃതിയുടെ തിരഞ്ഞെടുപ്പ് തുടങ്ങിയ വാദങ്ങൾ അംഗീകരിക്കാം സ്വല്പം വ്യ്മുഖ്യം ഉണ്ടായിരുനെങ്കിലും ഡാർവിൻ സിധന്തട്ടിന്റെ മറ്റെല്ലാ തലങ്ങളും താൻ പൂര്ണമായും സ്വീകരിക്കുവാൻ തയ്യാറായിരുന്നു ബ്രിടോനിലെ  ശാസ്ത്ര പഠനത്തിനു മുന്കൈ എടുത്തത്‌ ഇദ്ദേഹമാണ് .മതട്ടിനെതിരെ ശക്തമായി പോരാടിയ വെക്തി കൂടി ആണ് ഇദ്ദേഹം 

വളരെ ചെറിയ ടൂടിലുള്ള പ്രാഥമിക വിദ്യാഭ്യാസം മാത്രം ലഭിച്ച ഇദ്ദേഹം സ്വയം കാര്യങ്ങൾ പടികുന്നതിൽ താത്പര്യമുള്ള ആൽ .ഇന്വെർറ്റിബ്രാറ്റെസ്  ആയിരുന്നു .തന്റെ സ്വന്തം വീട ശാസ്ത്രം വിശദീകരികുന്നതിനായി അഗ്നോസ്റിക് എന്നാ വാക്ക് ആദ്യം ഉപയോഗിച്ചത് ഇദ്ദേഹം ആണ് .മനുഷ്യനും കുരങ്ങും തമ്മിലുള്ള ബന്ധം ആയിരുന്നു തന്റെ പ്രദാന പഠന വിഷയം പക്ഷികളുടെ ഉള്പട്ടിയെ കുറിച്ചുള്ള തന്റെ പഠനം ആഗൂല അംഗീകാരം നേടി

വർഗ്ഗം:1825-ൽ ജനിച്ചവർ
വർഗ്ഗം:1895-ൽ മരിച്ചവർ
വർഗ്ഗം:ഇംഗ്ലീഷ് ടാക്സോണമിസ്റ്റുകൾ
വർഗ്ഗം:റോയൽ സൊസൈറ്റിയുടെ അംഗങ്ങൾ
ഹാരാൻ (സ്ഥലം‌)

എബ്രായബൈബിളിൽ പരാമർശിക്കപ്പെടുന്ന ഒരു സ്ഥലമാണ് ഹാരാൻ. ഇന്നത്തെ തുർക്കിയുടെ പരിധിക്കുള്ളിൽ സ്ഥിതിചെയ്തിരുന്ന ഹാറാൻ എന്ന പുരാതനനഗരത്തിന്റെ അസീറിയൻ പേരാണ് ഹാരാൻ എന്നാണ് കരുതപ്പെടുന്നത്. എബ്രായബൈബിളിലെ ആദ്യഗ്രന്ഥമായ ഉല്പത്തിപ്പുസ്തകത്തിൽ ഹാരാൻ പ്രത്യക്ഷപ്പെടുന്നത് യഹൂദജനതയുടെ പൂർവപിതാക്കന്മാരിൽ ഒരാളായ തേരഹ്, അയാളുടെ പുത്രൻ നാഹോർ, അവരുടെ പിൻഗാമികൾ എന്നിവരുടെ ദേശം, വാഗ്ദത്തഭൂമിയിലേക്കുള്ള പ്രയാണത്തിനിടെ അബ്രഹാമിന്റെ ഇടത്താവളം എന്നീ നിലകളിലാണ്. ഈ ബൈബിൾ സാക്ഷ്യത്തിന്റെ ചരിത്രപരമായ വാസ്തവികത ഉറപ്പില്ലെങ്കിലും, എബ്രായബൈബിളിലെ പഞ്ചഗ്രന്ഥിയുടെ സ്രോതസ്സുകളിൽ ഏറ്റവും പുരാതനമായി കരുതപ്പെടുന്ന യഹോവീയരേഖ തന്നെ അബ്രഹാമിന്റെ കുടുംബവും ഹാരാനുമായുള്ള ബന്ധം കടന്നുവരുന്നുണ്ട്.  അസീറിയൻ ഭരണാധികാരികൾ കീഴടക്കിയ നഗരങ്ങളിലൊന്നും ടയിർ നഗരത്തിന്റെ വാണിജ്യപങ്കാളി എന്നീ നിലകളിൽ എബ്രായബൈബിളിലെ മറ്റുഭാഗങ്ങളിലും ഹാരാൻ പ്രത്യക്ഷപ്പെടുന്നുണ്ട്.

## അവലംബം


വർഗ്ഗം:ബൈബിൾ സ്ഥലനാമം
സീനായ് മല

എബ്രായബൈബിളിലേയും ഖുറാനിലേയും ആഖ്യാനങ്ങളും യഹൂദ, ക്രൈസ്തവ, ഇസ്ലാമിക വിശ്വാസപാരമ്പര്യങ്ങളും അനുസരിച്ച്, ദൈവം ഇസ്രായേൽ ജനതക്ക് നിയമസാരാംശമായ പത്തുകല്പനകൾ നൽകിയ സ്ഥാനമാണ് **സീനായ് മല** അഥവാ ഹോരെബ് മല. ദൈവത്തിന്റെ മല എന്ന പേരും ഇതിനുണ്ട്. എന്നാൽ ഈവിധം പല പേരുകളിൽ സൂചിതമാകുന്നത് ഒരു സ്ഥാനം തന്നെയണെന്നുറപ്പില്ല. ഒന്നാം നൂറ്റാണ്ടിലെ യഹൂദചരിത്രകാരൻ ജോസെഫസോ, പൗലോസ് അപ്പസ്തോലനോ സീനായ് മല എന്ന പേര് ഉപയോഗിക്കുന്നില്ല. മുന്നേ ഹോരെബ് എന്നറിയപ്പെട്ടിരുന്ന മലയുടെ പേര് പിന്നീട് സീനായ് എന്നു മാറിയതാണെങ്കിൽ ആ മാറ്റം നടന്നതെന്നാണെന്നു വ്യക്തമല്ല.

## 'ജബൽ മൂസാ'
ഈജിപ്തിലെ സീനായ് ഉപദ്വീപിലുള്ള മലകളിലൊന്നാണ് അതെന്നു കരുതപ്പെടുന്നെങ്കിലും ഉപദ്വീപിലെ പല മലകളിൽ ഏതാണ് സീനായ് എന്നതിനെ സംബന്ധിച്ച് പല അവകാശവാദങ്ങളുമുണ്ട്. "ജെബേൽ മൂസാ" അഥവാ മോശെയുടെ മല ആണ് ആധുനികകാലത്തെ ക്രൈസ്തവസങ്കല്പത്തിൽ സീനായ് മലയായി കൂടുതലും തിരിച്ചറിയപ്പെടുന്നത്. 7363 അടിയാണ് ഈ മലയുടെ ഉയരം. നാലാം നൂറ്റാണ്ടിന്റെ ആരംഭത്തിൽ കോൺസ്റ്റന്റൈൻ ചക്രവർത്തിയുടെ അമ്മ ഹെലീനാ ഇതിന്റെ വടക്കുപടിഞ്ഞാറൻ അടിവാരത്തിൽ ഒരു ചെറിയ പള്ളി പണിതു. ആറാം നൂറ്റാണ്ടിൽ ജസ്റ്റിനിയൻ ചക്രവർത്തി മലയടിവാരത്തിൽ ഇപ്പോൾ നിലവിലുള്ള വിശുദ്ധ കത്രീനയുടെ സന്യാസാശ്രമവും സ്ഥാപിച്ചു. ബൈസാന്തിയൻ സന്യാസികൾ നാലാം നൂറ്റാണ്ടിൽ ഈ പർവതത്തെ സീനായ് മലയായി തിരിച്ചറിയുകയാണുണ്ടായത്. എന്നാൽ ഇന്നു ലഭ്യമായവക്കപ്പുറം ഏതെങ്കിലും തെളിവുകളെ ആശ്രയിച്ചായിരുന്നോ ഈ തിരിച്ചറിവ് എന്നു നിശ്ചയമില്ല. 

## മറ്റു സ്ഥാനങ്ങൾ
ജെബേൽ മൂസായ്ക്കു പുറമേ സീനായ് ഉപദ്വീപിലെ തന്നെ മറ്റു ചില മലകളേയും സീനായ് മലയായി കണക്കാക്കാറുണ്ട്. എന്നാൽ അവയുടെയൊക്കെ ഇപ്പോഴത്തെ പേരുകൾ ചെടികളുടേയോ, മരങ്ങളുടേയോ പേരുകളുമായോ, ഭൂമിശാസ്ത്രപരമായ പ്രത്യേകതകളുമായോ ബന്ധപ്പെട്ട് ഉണ്ടായതാണ്.  അവയെ സീനായ് മലയായി കണക്കാക്കുന്നതിന്, ബൈബിളിലെ പുരാവൃത്തവുമായി ബന്ധപ്പെട്ട പാരമ്പര്യങ്ങൾ നിലവിലില്ല. സീനായ് ഉപദ്വീപിനു വെളിയിലുള്ള സ്ഥാനങ്ങളിൽ ചിലതും സീനായ് മലായായി കണക്കാക്കപ്പെടാറുണ്ട്. സീനായ് ഉപദ്വീപിലും പടിഞ്ഞാറൻ അറേബ്യയിലുമായി പന്ത്രണ്ടോളം മലകളെ സംബന്ധിച്ച് ഈ അവകാശവാദമുണ്ട്. 
## പ്രാധാന്യം
സീനായ് മലയുടെ യഥാർത്ഥ സ്ഥാനം ഉറപ്പിക്കാനാവില്ലെങ്കിലും, മലമുകളിൽ ദൈവവുമായി നടത്തിയതായി വിശ്വസിക്കപ്പെട്ട ഉടമ്പടിയുടെ ദേശീയോത്സവം, മനുഷ്യചരിത്രത്തിലെ അസാമാന്യപ്രതിഭാസങ്ങളിൽ ഒന്നായി കണക്കാക്കപ്പെടുന്നു. ദൈവവെളിപാടിനേയും ദൈവാനുഭവത്തേയും സംബന്ധിച്ച ജൂത-ക്രിസ്തീയ-ഇസ്ലാമിക സങ്കല്പങ്ങളുടെ കേന്ദ്രസ്ഥാനങ്ങളിലൊന്നായി സീനായ് മല നിലനിൽക്കുന്നു. ദൈവജ്ഞാനത്തിന്റെയെന്ന പോലെ ദൈവികസംരക്ഷണത്തിന്റെ കൂടി പ്രതീകമാകുന്നു അത്. തീവ്രമായ സംഘർഷങ്ങളുടെ നടുവിൽ ഏലിയാ പ്രവാചകൻ സീനായ് മലയിൽ അഭയം തേടിയതായി എബ്രായ ബൈബിൾ പറയുന്നു.

## അവലംബം


വർഗ്ഗം:ബൈബിൾ സ്ഥലനാമം
വർഗ്ഗം:പഴയനിയമത്തിലെ സ്ഥലങ്ങൾ
അനിത (വിവക്ഷകൾ)

*അനിത നായർ - ഇന്ത്യൻ-ഇംഗ്ലീഷ് സാഹിത്യകാരി
*അനിത തമ്പി - മലയാള കവയിത്രി
*അനിത പ്രതാപ് - പത്രപ്രവർത്തക